Mino Hna, Thlaraulei Hmuitinh kha Biapi ah Nan Chia Maw? | Vennak Innsang\nVennak Innsang (Cawn awk Cauk) | 2018 April\nMino Hna, Thlaraulei Hmuitinh kha Biapi ah Nan Chia Maw?\n“Na tuahmi vialte cu BAWIPA sinah pe law na khuakhannak cu a tling kho lai.”—PTB. 16:3.\nHLA: 11, 24\nPhungthlukbia 16:3 bia zulhnak in mino hna nih zeitindah ṭhatnak an hmuh khawh?\nMino hna, zei hmuitinh dah nan chiah khawh?\nMino hna, nan hmuitinh philh lo awkah zeinihdah aan bawmh hna lai?\n1-3. (a) Mino dihlak nih zei thil sining dah an ton, mah cu zei he dah tahchunh khawh a si? (A hramthawknak hmanthlak zoh.) (b) Mah thil sining ah mino pawl cu zeinihdah a bawmh khawh hna?\nLAMHLA ah a ummi khua pakhat ah tlawn naa tim hei ti u sih. Cuka ah mawṭaw in na kal a hau. Mawṭaw dirnak hmun na phanh tikah mi he, mawṭaw he an tam tuk caah a hmasa ahcun na lung aa tuai. Asinain khoika dah ka kal lai i zei mawṭaw dah kaa cit lai ti kha na hngalh. A dang mawṭaw kaa cit ahcun ka kal duhnak hmun ka phan lai lo ti zong na hngalh.\n2 Nunnak cu khualtlawnnak he aa lo i mino pawl cu mawṭaw dirnak hmun i minung pawl he nan i lo. A caan ah thim awk le tinvo sung tampi nan hmuh tikah nan lung aa tuai kho men. Asinain kal na duhnak hmun ṭha tein na hngalh ahcun a hmaanmi thimnak fawi tein na tuah khawh lai. Zei bantuk hmuitinh dah na chiah awk a si?\n3 Hi capar nih mah biahalnak hna i a phi hngalh awk le Jehovah mithmai ṭha hmuh awkah i zuam dingin aan bawmh lai. Mah cu fimcawnnak, rian, innchunghawi ngeihnak le fa ngeihnak ti bantuk nunnak he aa tlaimi biakhiahnak vialte ah Jehovah ruahnak cheuhnak zulh ding tinak a si. Cun thlaraulei hmuitinh phanh awkah i zuam, phundang cun Jehovah he a kan naihtermi hmuitinh chiah awkah i zuam kha a si. Jehovah rianṭuannak kha biapi ah na chiah ahcun Jehovah nih thluachuah aan pek lai i hlawhtlinnak hmuh awkah aan bawmh lai.—Phungthlukbia 16:3 rel.\nZeicah Thlaraulei Hmuitinh Chiah awk a Si?\n4. Hi capar ah zei kong dah kan i ruah hna lai?\n4 Thlaraulei hmuitinh chiah cu a ṭhami a si. Zeicah? A ruang pathum in zohhmanh hna u sih. Pakhatnak le pahnihnak nih thlaraulei hmuitinh phanh awkah kan i zuam ahcun Jehovah hawi a kan siter lai ti kha a langhter. Pathumnak nih no lio tein thlaraulei hmuitinh chiah a ṭhatnak a ruang kha a langhter.\n5. Thlaraulei hmuitinh chiah awkah a biapi bikmi a ruang cu zeidah a si?\n5 Thlaraulei hmuitinh chiah awk a sinak a biapi bikmi a ruang cu Jehovah dawtnak le kan caah a tuahmi thil vialte cungah kan i lawmh caah a si. Salm caṭialtu nih hitin a ti: “BAWIPA sinah lawmhnak hla sak cu zeitluk in dah a nuamh! . . . BAWIPA, thil lianngan na tuahmi nih ka lung an ka lawmhter, na tuahmi thil ruangah cun lawmhnak in hla ka sa.” (Salm 92:1, 4) Jehovah nih aan pekmi thil vialte kha ruathmanh. Tahchunhnak ah, na nunnak, na zumhnak, Baibal, Khrihfabu le Paradis ah zungzal nunnak ruahchannak hna kha ruathmanh. Thlaraulei hmuitinh na chiah tikah mah thil vialte ruangah Jehovah cungah naa lawmhnak kha na langhtermi a si. Mah nih Jehovah he aan naihter lai.\n6. (a) Thlaraulei hmuitinh chiahnak nih Jehovah he nan i pehtlaihnak kha zeitindah a fehter khawh? (b) Na no lio tein na chiah khawhmi hmuitinh cheukhat cu zeidah an si?\n6 Thlaraulei hmuitinh chiah awk a sinak a pahnihnak a ruang cu na hmuitinh phanh awk naa zuam tikah Jehovah duhnak na tuahmi a si i mah nih amah he aan naihter lai. Lamkaltu Paul nih hitin bia a kan kamh: “Pathian cu miding lo a si lo. Rian nan rak ṭuanmi le . . . amah nan dawtnak kha a philh lai lo.” (Heb. 6:10) Hmuitinh chiah awkah ka ngakchia tuk rih tiah ruat hlah. Tahchunhnak ah, Christine nih kum 10 a si lioin zumhfekmi Jehovah Tehte Hna i an kong kha hmaan tein rel dingin hmuitinh a chiah. Kum 12 a simi Toby nih tipil a in hlanah Baibal kha rel dih dingin hmuitinh a chiah. Maxim cu kum 11 a si ah tipil a ing i a naunu Noemi cu kum 10 a si ah a ing. An pahnih in Bethel ah rianṭuan dingin hmuitinh an chiah. An hmuitinh philh lo awkah an inn vanpang ah Bethel form kha an taar. Nangtah zeitin? Hmuitinh cheukhat kha chia in mah kha phanh awkah naa zuam kho lai maw?—Filipi 1:10, 11 rel.\nNa hmuitinh ṭha tein na hngalh ahcun a ṭhami biakhiahnak kha fawi tein na tuah khawh lai\n7, 8. (a) Hmuitinh chiahnak nih biakhiahnak tuah awkah zeitindah a fawiter? (b) Kumhra fai a simi pakhat nih sianghleiruun kai lo awkah zeicah bia a khiah?\n7 No lioah thlaraulei hmuitinh chiah awk a sinak a pathumnak a ruang cu zeidah a si? Na no lioah biakhiahnak tuah awk tampi na ngei ko lai. Fimcawnnak asiloah rian le a dang kongkau ah biakhiahnak na tuah a hau lai. Mah cu na khualtlawnnak lam ah lamṭe tampi a umnak hmun na phanhmi bantuk a si. Khoika dah ka kal lai ti na hngalh ahcun zei lam dah ka zawh lai ti kha fawi tein bia na khiah khawh lai. Cu bantukin na hmuitinh ṭha tein na hngalh ahcun a ṭhami biakhiahnak fawi tein na tuah khawh lai. Phungthlukbia 21:5 nih “teimaknak le a hlankan in ṭha tein thil rak ruahchungnak nih duhdimnak kha a chuahter” tiah a ti. A ṭhami hmuitinh kha tuan tein na chiah ahcun hlawhtlinnak tuan deuh ah na hmu ve lai. Kumhra fai a si lioin a biapimi biakhiahnak a tuahmi Damaris cu cutin a rak si.\n8 Damaris cu siangsangruun a awn tikah a mark a ṭha tuk. Cucaah upadi major in sianghleiruun kai awkah bawmhnak a rak hmu. Asinain bank ah rianṭuan ding tu kha aa thim. Zeicah? Hitin a ti: “Ka ngakchiat lio tein hmaikal ṭuan awkah hmuitinh ka chiah. Mah ruangah caancheu in rianṭuan a hau. Upadi in sianginn ka dih ahcun tangka tampi ka hmu ko lai. Asinain caancheu in rianṭuan awkah a har lai.” Damaris cu hmaikal a ṭuannak kum 20 a si cang. Kumhra fai a si lioah a rak chiahmi hmuitinh le a tuahmi biakhiahnak kha a hmaanmi in a hmu maw? A hmuh. Rian a ṭuannak bank ah sihni tampi a hmuh hna. Anih zong sianghleiruun rak kai ve sehlaw anmah bantukin sihni a ṭuan ve lai. Asinain an lak i tam deuh cu an rian ah an i nuamh lomi kha a hmuh. Damaris nih hmaikal ka ṭuan caah anmah bantukin lungretheihnak ka ngei lo i nuamhnak tampi ka hmu tiah a ti.\n9. Mino unau pawl caah zeicah kan i uanthlar?\n9 Vawleicung pumpi i mino unau tampi cu thangṭhat awkah an i tlak. Jehovah he an i pehtlaihnak le thlaraulei hmuitinh kha an nunnak ah pakhatnak an chiah. Mah mino pawl nih fimcawnnak, rian le innchungkhar ti bantuk ah Jehovah lamhruainak kha an zulh caah lawmhnak an hmu. Solomon nih hitin a ti: “BAWIPA kha na lung chung dihlak in i bochan . . . Na kalnak lam kip ah amah kha hngal law amah nih na lam kha a tluanter hna lai.” (Ptb. 3:5, 6) Mino hna, Jehovah nih aan dawt tuk hna. Nannih cu a caah nan sunglawi tuk i aan huhphenh hna lai, lam aan hruai hna lai i thluachuah aan pek hna lai.\nMidang Jehovah Kong Cawnpiakawkah Ṭha tein I Tim\n10. (a) Phungchim rian cu kan caah zeicah a biapi tukmi a si? (b) Hmualngei tein na zumhnak kong a chim khotu zeitindah na si khawh?\n10 Jehovah mithmaiṭha hmuh na duh ahcun midang sinah a kong kha chim na duh ko lai. Jesuh Khrih nih “thawngṭha bia cu . . . chim hmasa a si lai” tiah a ti. (Mar. 13:10) Cucaah phungchimnak rian cu a biapi tukmi a si i thildang vialte nakin biapi deuh ah kan chiah awk a si. Phungchim rian ah tam deuh in i tel awkah hmuitinh na chia kho lai maw? Hmaikal na ṭuan kho lai maw? Asinain phungchimnak ah naa nuamh theng lo ah tah zeitin? Hmualngei tein na zumhnak kong a chim khotu zeitindah na si khawh? Aan bawm khomi thil pahnih a um: Ṭha tein i tim, cun na hngalhmi Jehovah kong kha midang sin chim awkah na lung dong hlah. Mah tikah phungchimnak ah nuamhnak tampi na hmu lai.\nJehovah kong midang chimh awkah zeitindah naa timhtuah? (Catlangbu 11, 12 zoh)\n11, 12. (a) Jehovah kong midang sin chim khawh awkah zeitindah naa timhtuah khawh? (b) Mino unaupa pakhat nih sianginn ah Jehovah kong kha zeitindah a chim khawh?\n11 Na sianginn kaiṭi hawi nih an in hal khawhmi, “Zeicah Pathian na zumh?” ti bantuk biahalnak cheukhat caah i tim. Mah biahalnak hna i a phi hngalh awkah jw.org website ah a kan bawmmi capar tampi a um. BAIBAL CAWNPIAKNAK > KUMHRA FAI timi tangah zoh. Mah ah “Pathian a Um ti kha Zeicah Ka Zumh?” timi tuahchunhnak catlap kha na hmuh lai. Mah nih biahalnak kha phit khawh awkah aan bawmh lai. Cun na hman khawhmi Baibal caang pathum na hmuh lai: Hebru 3:4, Rom 1:20 le Salm 139:14. Mah tuahchunhnak catlap hna kha hmangin biahalnak tampi na phit khawh lai.—1 Peter 3:15 rel.\n12 Sianginn na kaiṭi hawi pawl kha anmah tein jw.org ah a phi kawl khawh ning kong kha chim hna. Luca nih cutin a rak tuah. An khaan ah biaknak kong an i ruah tawn. Sianginn cauk nih Jehovah Tehte Hna he aa tlaiin a chimmi cu a hmaan lo ti kha Luca nih a hngalh. Luca nih a ṭih pah ko nain mah kong kha fianter awkah sayamah nu kha nawl a hal. A sayamah nu nih a zumhnak kong chim awkah a awnh i a khaanhawi pawl kha kan website zong a hmuhsak khawh hna. Mah lengah sayamah nu nih Nehsawhtu Kha Kuttum Hmang Loin Lehrulh Ning timi video kha inn ah rak zoh cio dingin siangngakchia vialte kha a fial hna. Luca cu sianginn ah Jehovah kong a chim khawh caah aa nuam tuk.\n13. Harnak kan ton tikah zeicah kan lung a dongh awk a si lo?\n13 Harnak na ton tikah na lung dong hlah. Na hmuitinh phanh khawh awkah i zuam peng. (2 Tim. 4:2) Katharina nih cutin a rak tuah. Kum 17 a si ah a rianṭuanhawi kip sinah phungchim dingin hmuitinh a chiah. Pakhat nih cun atu le atu a nihsawh. Asinain a hmuitinh kha a thlahdorh lo. A ṭhami a tuahsernak nih a dang a rianṭuanhawi a simi Hans kha a lung a suk tuk. Cucaah Hans nih kan cauk pawl kha a rel, Baibal a hlathlai i tipil a hung ing. Katharina cu a dang ah aa ṭhial caah mah kong kha a hngal lo. Kum 13 a rauh hnuah Katharina le a chungkhar cu pumhnak pakhat ah an i pum i cuka i zapi ca phungchimtu cu Hans a si. Mah tikah a khuaruah a har tuk. Rianṭuanṭi hawi sinah phungchim ding timi a hmuitinh kha a rak ngol lo caah aa nuam tuk.\nNa Hmuitinh Kha Philh Hlah\n14, 15. (a) Midang nih an in hnek tikah zeidah naa cinken awk a si? (b) Ṭhirual hneknak kha zeitindah na al khawh?\n14 Hi capar nih Jehovah mithmai ṭha hmuh dingin i zuam awk le thlaraulei hmuitinh chiah awkah aan forh lai. Asinain na ṭhirual a simi mino tampi nih anmah he nuam tein caan hmanter an in duh. Cucaah an tuahmi tuah ve awkah an in hnek men lai. Mah tikah na hmuitinh phanh cu na caah zeitluk in dah a biapit ti kha na langhter a hau. Midang hneknak ruangah na hmuitinh kha philh hlah. Capar a thawknak ah langhtermi tahchunhnak i mawṭaw dirnak hmun kha ruat ṭhan hmanh. Midang an i nuamhmi na hmuh ca men ah zei bantuk mawṭaw cung paohah na kai lai maw? Na kai hrimhrim lai lo.\n15 Ṭhirual hneknak kha zeitindah na al khawh? Lemsoinak a chuahtermi thil sining hna kha hrial. (Ptb. 22:3) Thilṭhalo na tuah ahcun a chuak khomi thil hna kha ruat. (Gal. 6:7) Ruahnak cheuhnak hal na herh kha toidor tein cohlang. Na nu le na pa, cun Khrihfabu i hmuhtonnak a ngeimi unau pawl nih an in chimhmi kha cohlang.—1 Peter 5:5, 6 rel.\n16. Christoph hmuhtonnak nih toidornak ngeih a biapitnak kha zeitindah a langhter?\n16 Toidornak nih Christoph kha ruahnak cheuhnak cohlan awkah a bawmh. Tipil a in hnu tlawmpal ah exercise tuahnak inn ah hmaan tein a kal peng. Cuka i mino cheukhat nih zaang lentecelhnak phu ah i tel ve dingin an sawm. Mah kong kha Khrihfa upa pakhat a chimh tikah biakhiahnak a tuah hlanah a chuak khomi pakhat le pakhat i zuamnak ti bantuk ṭih a nungmi kong kha ruah awkah a forh. Asinain Christoph cu zaang lentecelhnak phu ah a hun i tel. Tlawmpal ah zaang lentecelhnak cu a puarhrang i ṭih a nung ti kha a hun hngalh. Khrihfa upa pawl kha a chimh ṭhan hna i Baibal in ruahnak an cheuh. “Jehovah nih a ṭhami ruahnak cheutu pawl ka sinah a rak thlah ko hna nain ka cohlang colh lo” tiah Christoph nih a ti. Nangtah ruahnak cheuhnak cohlan awkah toidornak na ngei maw?\n17, 18. (a) Jehovah nih mino pawl kha zeidah a duhpiak hna? (b) Kan upat tikah kan biakhiahnak he aa tlaiin i ngaihchihnak kha zeitindah kan hrial khawh? Tahchunhnak pe.\n17 Baibal nih hitin a ti: “Maw tlangval hna, nan tlanvalnak kha lawmhnak in hmang ko u, nan tlanval lioah hin nan lung nih lawmhnak hmu ko seh.” (Pct. 11:9) Jehovah nih mino pawl kha nuam tein umter a duh hna. Cutin i nuamh khawh awkah zeidah tuah a herh ti kha hi capar nih a fianter. Thlaraulei hmuitinh chia in kan tuahsernak kip ah Jehovah lamhruainak kha kan zulh awk a si. Cutin tuan tein na tuah ahcun Jehovah lamhruainak, huhphenhnak le thluachuahnak kha tuan tein na hmuh ve lai. Baibal hmangin Pathian pekmi ruahnak cheuhnak hna kha ruat law zul: “Nan tlanval lioah hin nanmah aan sertu kha philh hlah u.”—Pct. 12:1.\n18 Mino pawl cu khulrang in an hung ṭhang i upa an hung si. Ngaihchiat awk ngai a simi cu mino cheukhat cu an biakhiahnak a palh caah a hnuah an i ngaichih. Cheukhat tu cu an no lioin zei hmuitinh hmanh an chiah lo caah an lung a rawk. Asinain thlaraulei hmuitinh a chiami hna cu an upat tikah an biakhiahnak cungah an i lawm. Kumhra fai a si lioah zaang lentecelhnak ah a thiam tukmi Mirjana zong cutin a si. Khuasik caan ah tuahmi Olympic Lentecelhnak ah i tel ding hmanhin sawm a rak si. Asinain caantling in Jehovah rianṭuan dingtu kha aa thim. Kum 30 a rauhhnu tiang a vapa he caantling in Pathian rian an ṭuan rih. Mi nih an duhmi minthannak, thangṭhatnak, nawlngeihnak le rumnak hna nih nuamhnak taktak a chuahpi lo tiah Mirjana nih a ti. A ṭha bikmi hmuitinh cu Pathian rianṭuan le a kong hngalh awkah midang bawmh kha a si tiah a ti chap.\n19. No lio tein thlaraulei hmuitinh chiah cu zeicah a ṭhat?\n19 Harnak ton buin Jehovah rianṭuannak kha biapi ah a chiami mino pawl cu thangṭhat awkah nan i tlak taktak. Thlaraulei hmuitinh nan chiah i phungchim rian kha biapi bik in nan chiah. Cun hi vawlei ruangah nan hmuitinh philh lo awkah bia nan khiah. Nan i zuamnak vialte cu pakpalawng a si lai lo. Unau pawl sinin dawtnak le bawmhnak nan hmu lai. Cucaah “na tuahmi vialte cu BAWIPA sinah pe law na khuakhannak cu a tling kho lai.”\nJehovah mithmai ṭha hmuh awkah Jehovah duhnak tuahnak kha na caah a biapi bikmi in na chiah a hau. Na nunnak kip le na biakhiahnak kip ah Jehovah lamhruainak kha zul\nThlaraulei hmuitinh cu Jehovah he pehtlaihnak ṭha ngeih awkah aan bawmmi hmuitinh pawl kha an si. Mino cheukhat cu nifate Baibal rel awk, tipil in awk, hmaikal ṭuan awk asiloah Bethel rian ṭuan awkah hmuitinh an chiah. Nang na hmuitinh tah zeidah a si?\nLuatnak Taktak Hmuhnak Lam\nLuatnak Pathian, Jehovah kha Bia\nThazaang Petu Pathian, Jehovah kha I Zohchunh\nPakhat le Pakhat Thapeknak ah “I Forh Chin U Sih”\nText Digital cauk download option VENNAK INNSANG (CAWN AWK CAUK) 2018 April\nVENNAK INNSANG (CAWN AWK CAUK) 2018 April


Chin ram Mindat Peng (Shwe Aung Thar) Khua Cu Magwe Ramkulh Chungah An Khumh Cang – Lai Lungrawn Post\nOctober 12, 2020 October 12, 2020 admin Chin News\nChin ram Mindat Peng (Shwe Aung Thar) Khua Cu Magwe Ramkulh Chungah An Khumh Cang (မင်းတပ်မြို့နယ်ရွှေအောင်သာရွာကို မကွေးတိုင်းအတွင်းသို့ထည့်သွင်းခြင်း)\nKhah! NLD Halkha Cozah țha tein ruat u hih! Mipi sinah nan thanh lo nain kan in theih cang hna hih. Kan Chin ram chungum Shwe Aung Thar Khua cu Kawlram ah nan kan khumh piak cang hih.\nShwe Aung Thar Khua hi Mindat peng arak si zungzal. 2010 le 2015 election zongah Mindat peng chungah vote pekmi khua asi. 2020 ahcun Union Cozah bak nih Țhilin peng (Magwe ramkulh) chungah (31-12-2018) ni ah tazavuan tein an khumh cang.\nA tuanbia tawi tein chim ka duh. Shwe Aung Thar khua hi USDP cahnak khua asi i, U Hung Ngai (CM hlun) nih U Aung Than (NLD) cu fak tukin a rak teinak khua asi. U Aung Than cu Chin Pine Hlawtdaw ah Vice Chairman arak si nain eihmuar ruangah an puahmi pa kha asi. U Aung Than fanu i a pasal cu Mindat Pyithu Hlawtdaw (MP) U Ne Lin Aung (Kawl) asi. U Aung Than nihhin Shwe Aung Thar khua ah Vote a sungh tik ah a thin a hang tuk i “I theih uh Țhilin Peng chungah kan khumh te hna lai” tiah a rak i hrocer lengmang anti. A fanu pasal MP U Ne Lin Aung cu Ramri lei ah tuanvo ngeitu asi ve hoi.\nU Ne Lin Aung (Mindat MP) nih Shwe Aung Thar khua cu Magwe ramkulh asi tiin a colcang lengmang i baho/hlawtdaw tiang a tinpiah caah atucu Magwe peng kulh chungah an khumh taktak cang.( Miphun thleindannak cu si bak loin U Ne Lin Aung (Kawl asit) hna Chinram aiawhtu MP asi hicu apoi taktak ko).\nZiah! Kan ram asimi Shwe Aung Thar khua hi Magwe ramkulh chung an khumh ahhin Chin NLD cozahpi nan dai ko. Ziah mah tihin maw kan ramri cu an kan det lengmang ko lai. Kalemyo lei in an kandet cang i an kan det cuahmah hoi. Kan ramri le kan vawlei kilven a herh tuk cang lo maw? . Chin NLD cozah nan tuan chungah kan ramri det kan tawng lengmang. Zeitital in action nan la lai lo maw? Vai lak ko hna seh nan ti dah? Pe ko hna usih nan ti dah? Chinram CM Pu Lian Luai zeitin dah asi kun? Document kha zoom law zoh u! Credit: Jacob R. Thang


Uico Pa Min AUng Hlaing Bia Chim Cu Bialo A Si Chin Lengmang — Chin Miphun Tlangau\nUico Pa Min AUng Hlaing Bia Chim Cu Bialo A Si Chin Lengmang\nAugust 2, 2021 Salai Ephraim MYANMAR 0\n2023 August thla tiang uknak ka lak lai tiah rallokap bawi Min Aung Hliang nih a chim Mi that rallokap bawi Min Aung Hliang nih 2023 kum August thla tiang uknak ka lak lai tiah nihin thlaruk tlinni ah a chim hi a si.\nMin Aung Hliang nih ram pi daihnak a um tik ah Vote thlaknak ka tuah lai a dik ning tein i thimnak ka tuah lai thlaruk caan ka lak lai abia pit caan cu 2023 kum August thla ah a dih ding a si nak kong Min Aung Hliang nih a chim.\nMin Aung Hliang cu 2021 kum July thla ah kum 65 a tlin ah hin a rian in i dinh ding a si cang nain dinh lo in hriamnam i tlaih in rampi hramhram nawlngeihnak cu mipi nih thimmi mipi cozah kut chung ah a lak hnu in mipi minung 1000 reng lo a thah i a thongthong in sualnak ngeilo mipi cu a tlai tu ralhrang hruaitu pakhat a si.\nGermany Ram Nih Min Aung Hlaing Cozah Cu A Tuah Sermi Vialte Hi A Tuar Dih lai\nHakha Bethel Baptist Church Rev Ram Hei Nih A Kan Liam Tak Eee


ZEIRUANGAH CHINMI PATHIAN RIANTUANTU TAMPI KAN THIH – Buanchukcho\nBiahmaisa: Tu lio kan thih loh cu tuksum thlingza a si ko. Chinmi PATHIAN rianțuantu tamtuk kumkhat chungah an thih tikah zumtu hna kan khuaruah a har cio! “Zeiruangah dah a si hnga,”? tiin kan i hal cio hna.\nBIBLE TLINNAK A SI KO\nUnau cheukhat nih, PATHIAN nih Biakam hlun bantukin Biakamthar ah bia a ceih in dan a tat ti hna lo, JESUH KHRIH Tlangbawi Ngan nawlpiaktu kan ngei cang. Cucaah, nihin PATHIAN rianțuantu tampi an thih hi dantatnak a si lo. Bible nih a chimmi a tlinnak a si ko. Bible nih, raldonak, mangțaam, rai le lihnin a tlung lai a tibantukin rai a tlung i rai nihcun mizeihmanh a thlei dang lo cu ta, ti bantuk hnain hmuh ning kha chim cio a si.\nRAI A TLUN HLAN IN AA THOK CANG\nMiphun dang kong cu va chia rih ko u sih law, kan mah kong te hi chim ko rih u sih. Chinmi PATHIAN rianțuantu an thih hi rai a tlun hlanin aa thok cang. Ralkap nih uknak an lak khan a rak i thok cang. Ralkap nih uknak an lak hi Khuamui thuahkhatnak a si i rai a hun i bet tikah khuamui thuat hnihah a hung i cang.\nFeb 1, uknak an lakthok le covid rai nih a hun kan phak hlan, khuamui thuahkhat caan lio ahkhan, kanmah Hakha Thantlang chung lawngin PATHIAN rianțuantu minung 8 nih ruahlo pipi in an kan dinh tak i kan Khuaruah a tam cang! Cu hnuah mui thuahhnihnak covid rai nih a hun kan phak tikah, PATHIAN rianțuan tu a sawmsawm in an hun thih chap tikah, kan thla a kan hlauh i, kan thin a phang i, kan ning a ți! “BAWIPA PATHIAN duhnak le tinhmi zeidah a si hnga,?” tiah, kan ruat cio.\nBIAKAM THAR BIACEIH NING\nBiakam hlun bantukin Biakam thar ah PATHIAN nih mi, dan a tat ti hna lo, bia a ceihti hna lo, tiah PATHIAN Vel hi a sining loin chim sual a ol ngaimi si. Biakam hlun le Biakam thar ah aa dangmi cu minung le minung karlak biaceih ning, ” ha caah ha,” tibantuk kha, “na ral va daw,” tibantuk in thlen a si. Sihmanhselaw, PATHIAN le minung kar biaceih ning kong tu ahcun, Biakam hlun bantukin nihin, Biakam thar chanah, vawleicung ah harsatnak hi a um ko i a tam hmanh a tam deuh leh lam! Ralpi pakhatnak le ralpi pahnihnak ah minung zeizat remruam dah an thi hna. Cun vawlei cung rai a tlung cangmi ah minung zeizat dah thi cang! Mangțaam a tlung cangmi ruangah minung zeizat dah a thi cang! Lihninhnak ruangah mi zeitluk tamdah an thih cang!\nBible nih, raldohnak, rai, mangțaam, lihnin a chimmi vialte hi minung sual ruang i a ummi lawngte an si dih. Bible chimmi tlinternak men i a ummi a si lo. Thlarau khamhnak kawngtu ahcun, PATHIAN Zaangfahnak a zik a phanh lio caan a si. Profet Isaiah le Daniel te hna i an chimmi PATHIAN dantatnak le harnak kong te hna hi Biakam thar ah a phan ding tampi an um.\nVELNGEIHNAK CAAN I DANTATNAK\n“A tu kan caan hi Velngeihnak Caan a si cang, Biakam hlun bantukin PATHIAN nih mi dan a tat ti hna lo,” tiah chim awk a țha lo.\nJESUH nih Biakam thar Israel mi le tuchanmi hna cu Bia a ceih hna i, “Cucaah a sual lomi vialte hna thahnak ruang i dantatnak kha nan cungah a tlung lai; A sual lomi Abel thawk khan Biakinn le biakțheng karlak ah nan thah mi Zekhariah, Berekhiah fapa tiangkhan, hihi kan chimh hna: hi mi vialte hna ruang i dantatnak cu tuchan mi cungah hin a tlung lai,”\ntiah bia a rak ceih hna ( Mt 23:35-36 ).\nBiakam thar cauk chungah Israelmi tuanbia aa țial ti lo. Sihmanhselaw, History in kan hngalh khawh tawk a um ko. Biakam hlun channak in biakam thar, Velngeihnak Caan chungah Israel mi temhin caan hi a sau in a faak deuh. BAWIPA JESUH vancung i lak a si hnu AD 70 hrawng ahkhan Jerusalem cu Rom ralkap General Titas nih a tuk i Biakinn telhin Jerusalem cu an hrawh i an khangh dih cikcek.\nVawleicung khuazakip ah Juda mi cu an thek dih hna i Cu hnu cun Israel miphun hna cu 1947 lawngah ram an hung ngei kho țhan. Kum 1877 hrawng ram ngei lo in an vai!! Hitler nih Juda minung tamtuk a rak thah hna kha! Kha zat zat kha, biakam hlun ah, vokhat thihah Israel mi an thi bal lo.\nTAM DEUH PEK MI CU TAM DEUH HAL VE\nTampi pekmi cu tampi hal țhan a si ve lai; tam deuh pek a simi cu tam deuh hal țhan a si ve ko lai.\nNihin cu Biakam thar, Velngeihnak Caan zikah kan um cang hna. Velngeihnak Caan a si bantukin PATHIAN nih JESUH KHRIH a zumtu paoh a THIANG THLARAU cu a kan pek dih. THIANG THLARAU hi zeitluk dah a man a fah? Vel tampi THIANG THLARAU tampi pek kan si. THLARAU laksawng tampi, Thluachuah tampi a kan pek tikah, nun tampi a kan hal țhan ve tikah, kan pe țhan ve ti lo. Hika zawn ahhin kan chambauin, kan palh in kan sual cio ko lai dah.\nPentecost Ni le kha lio hrawng PATHIAN Vel le THIANG THLARAU a rak toih hna kha rak tam tuk kaw nun tampi hal țhan an si ve. Mah thil mahta ti an rak ngei hna lo! Inn hna an zuar, lo hna an zuar, thilri hna an zuar tikah an rak i phaw cio. Sihmanhselaw Ananias le a nupi nih an lo zuarman a cheu cu an rak i thuh caah, an nu va in chikhat te ah THIANG THLARAU nih a rak thah colh ko hna kha.\nHerod nih PATHIAN kha a upatnak a pek lo caah BAWIPA vancungmi nih chikhatte ah a vun tuk i pei a thih kha (Lamkaltu 12:23).\nKan nih Chin mi hna zong, Myanmar ram miphun dang vialte nak in PATHIAN Vel le a Zaangfahnak tam khun a hmu mi kan si. Cucaah tam deuh hal kan si ve ko lai. A kan hal cuahmah ko hi! Kan sualnak hi i phuang ko hna u sih.\nJESUH nih, ” Ka dawtmi cu ka chimhhrin hna i dan ka tat tawn hna. Cucaah cun i biatak law na sualnak kha mer tak hna ( Bia 3:19).\nKAN PALH IN KAN SUAL KO\nUnau pakhat cu a zawt tikah, a thih ka siang hrimhrim lo. Cucaah a damnak hnga lungfaak ngaiin rawlulh in thla ka campiak. Dam ti lo in a thi ko. Cutikah chikhat cu ka lung a caw! “Kan thlacammi BAWIPA nih a kan leh duh țung lo ahcun, kan thi dih ko ne lai hi teh, covid rai in kan himnak hnga kan rian ngawlzauin ramlak ah i thuh maw kan herh ne lai,” ti hna ka ruat i hna bei dawng ngaiin ka um.\nBAWIPA Hmai i lungdong ngai i ka um lio ahcun BAWIPA nih ka thlacamnak a ka leh lo nak a ruang cu a hun ka pemter i Ka tha a hung tlung țhan.\nPATHIAN rianțuantu hna lakah mi nunnem cem Moses hmanh pei a rak i palh sual ve kha. Zu le nu le tangka ah a rak tlu lo. Thlarau lei kongah a rak i palh kha! Bia in chim ding Lungpi kha a rak tuk sual. Cucaah taksa thih biaceihnak kha a rak huah.\nBAWIPA kha a rak nawl len ve ko nain, BAWIPA nih a rak ngai duh lo ( Deu 3:26).\nTHIHNAK LE RAM THLENNAK\n1. Thlarau lei i aa palh sualmi nunnem Moses a thih hmasa locun, Joshua nih Jordan a tanpi kho hna lai lo. Aaron le kum 20 cunglei hna kha an thih hmasa lo cun, kanaan luh khawh a si lai lo.\n2. PATHIAN ngaihchiattertu Sawl a thih lo ahcun, PATHIAN lawmhtertu David cu siangpahrang a țuan kho lai lo. ( A sual lo mi Jonathan zong a pa pawngte ah a thi ve khah)\n3. BAWIPA rianțuan a celh ti lomi, thih duh, Elija lak a si lo ahcun thlarau let hnih Elisha nih a hmu kho lai lo.\n4. JESUH a thih i lak a si lo ahcun, THIANG THLARAU a ra kho lai lo.\nRALRIN RIH DING\nZeitik caan paoh ah, miphun pakhatkhat si hna hna seh, ram pakhatkhat si hna seh, ka phawi lai, ka țheh lai, ka hrawh lai, tiah ka thlerh ko hnga, Sihmanhselaw cu ka tlerhmi miphun nih cun a țhat lonak kha a mertak ahcun a cung i thil țhalo ka tuah lai ka timi kha a țhat deuhnak in ka ruah țhan lai.\nCun voi khatkhat cu miphun pakhat siseh, ram pakha siseh, ka sak lai i ka phun lai, tiah bia ka ti ko hnga. Sihmanhselaw ka mithmuh ah thil țhalo kha a tuah i ka bia a ngaih lo ahcun, a ca i thil țha tuah kaa timhmi kha a ruah țhan a herh fawn ko lai.\n2021 Feb, Rev. Chan Kep Tu a thih chawng ahkhan, Malaysia Pastor a țuan lio mi Unau pakhat cu lungfaak ngai in thla a rak cam. Chun i aa hngilh lio ah vancungmi pathum an rak ra i bia an rak chimh. “Tho, tho, bia kan in ruah lai an ka ti i, nangmah bantuk daitlangin PATHIAN rianțuantu a ngumi hna hi minung 1100 nunnak kan lak lai i, cu hnu cun ram a dam lai an ka ti,” tiah a ka chimh.\nThlacam mi nu pakhat ka hal țhan i, “Yangon hi khua vanchia a si. Thisen tampi a luang lai i Sodom khua bantukin a rawk lai, Mandalay zong thisen tampi a luang lai, teinak cu Yangon in aa thok te lai. Laitlang hi cu thisen tam a luang lai lo. Cucaah kawllei Laimi a caan um lio ah Laitlangah an kir ah a țha lai, a ka ti.\nBAWIPA Vancung mi nih Israel mi cu rai in a tuk hna i thong 70,000 an thi. Jerusalem tuk a hun timh tikah, BAWIPA cu a ngaichih i BAWIPA Vancung mi cu a tlauh bantukin, PATHIAN ruanțuantu vialte le mipi vialte zong nih kan lungțhumhin kan sual phuang hna u sih. BAWIPA a ngaichih lai i tuanah a kan dam ter ko lai.\nBAWIPA PATHIAN Zaangfahnak le a Vel cu a dawtmi hna cungah tlang țhan ko seh. Amen\nJESUH KHRIH MIN IN KA DOH\nASIA TIMES nih a langhtermi, thiamsang hna nih an chimmi, “Covid zawtnak thar Alpha/ Delta hi kawlram minung Million 55 chungah zat ceo nih zarhthum chungah an i chawnh kho i minung sing 100 in sing 150 tiang an thi kho,” tiah an thanhmi hi, BAWIPA JESUH KHRIH MIN in ka doh. BAWIPA Vel le Zaangfahnak cu Myanmar mipi cungah um ko seh.\nBAWIPA nih a kan hruai ning aa lawh cio lo caah, Facebook khuapi hi ka chuahtak țhan zau lai. Pehtlaih a ka duhmi caah 09400303083 hi ka ph si i Viber in pehtlai khawh si lai.\nZumtu hawi le vialte BAWIPA nih a Țhawnnak in in huppheng hna seh.


John Fready Nih Saya Rual Uk A Phomh Ve Nain A Chei Naisai Lo – Myanmar Chin\nJohn Fready Nih Saya Rual Uk A Phomh Ve Nain A Chei Naisai Lo\nApril 30, 2018 Myanmar Chin Chin 0\nMi pakhat, Dr.Rual uk nih , Mi pathum Pathian ah an umko timi fianter nak ah a hmanmi Bible cacang hna kha!\nDr. Rualuk cu kan mah DAWN khua chuak ka Pa tthi tluk deng a si. Dawn khua in Pathian rianthiang a ttuantu mi tampi hna lak ah Pa can cang.Lai ram pumpi tiangin Cawnpiaktu mi hmasa le Pa can cang Upat mi le ttih zah mi pakhat a si.\nTutan Pathian pakhat ah Mi pathum ( 3 ) bak te an um tti ko.\ncaan caankhat te hmun hmunkhat te ah an lang tti ko hna timi cawnpiaknak cu Lai ram ah Bible dang rak um ti hlah sehlaw, a mah lawng nih Bible i tlaih seh law cu, a mah bia bang kan Lo lai, khrihfabu pakhat sawhsawh siloin LAIRAM Khrihfa kan Lo tak tak hnga!\nA kan Cawnpiakmi Bible Cathiang chung Bible cacang hna zoh thannak caah Bible Cathiang lila hi!\nJhn 7:24 A langh ning lawngin tuaktaan hlah u law, ding tetu in ta bia cu nan khiah.\nTrinity = 3 komh Pathian a zumtu hna lakah, Mi, cheukhat nih Oneness diriamh duh ah Bible Cathiang nih Pathian cu pakhat lawnglawng a si. a timi ah hin Mi or Minung pathum nih Pathian rian an ttuantti ko hna rua an ti peng caah, cu ruahnak lungput he cun Bible a langh ning in Pathian kong an tuak taan i, hi tihin ;\n1. Gen 1:1 A hramthok ah Pathian nih Van le Vawlei kha a ser.\nmah ka’zawn i Pathian timi hi Hebru holh ELOHIM hman a si i, mah ELOHIM hi pakhatnak tam chimnak a si caah Mi or Minung pathum hi Pathian pakhat ah an rak um tti hrim hrim cang ko tinak si. an ti.\nEL timi hi ” Thawnnak”, timaw, “A Thawngmi.” tinak maw siko.\nELOHIM ti ruang ah, A thawngmi HNA tinak ah an mah Hebru miphun nih cun an rak ruatin bia chimnak ah an rak hmang bal lo. cu caah,\nGen 1:1 nak ah Van le Vawlei kha a ser. timi ah hin.\nPathian pakhat i Mi or Minung pathum an um tti cang hna caah Van le Vawlei sernak ah hin an rak ser tti hna maw. sernak ah an rak i bawm hna tinak a si.an timi cu,\nBible Cathiang ah cun,\nIsa 44:24 Kei mah cu BAWIPA ( JEHOVAH ) nan mah an sertu hna le an khamhtu hna ka si. Kei mah cu zeizong vialte a sertu BAWIPA ( JEHOVAH ) ka si.Kei mah lawnglawng nih Van ka samh.Vawlei ka rak ser ah khan a HO hmanh nih an ka bawm lo.\nkan ram khrihfa zumtu hna lak ah Van le Vawlei a sertu hi Mi or Minung 3 aa bawmmi Pathian bak a rak si tiin a zummi (Church ) khrihfabuu kan um bal lo. a sullam cu, cu bantuk Bible cawnpiaknak ( Doctrine ) in khrihfabuu a dirmi kan um bal lo. Trinity or Oneness ( church ) khrihfabuu lenglei cawnpiaknak tu si dawh a si. ( Church= khrihfabu ngeilo Free Evangilis Cawnpiaknak. catialtu hmuh ning)\nMINUNG sernak kong ah=\nGen 1:26 Cun Pathian nih cun a tucu Minung KAN ser cang hna lai, KAN mah mui an keng lai i, KAN mah he KAN i lo lai.\nSertu Pathian nih KAN a ti lengmang caah Pathian pakhat i Mi or Minung pathum an si zia kha aa fiang ko an ti .\nKAN. pakhatnak i tam chimnak ah hmanmi KAN ticu pakhum chimnak bak a siko. ti ruah peng hi Bible Cathiang Cawnpiaknak lampialpi nak ding bia kawl he aa khatmi si. a sullam cu an mah ruahnak ah kan Pathian cu 3 komh Pathian a si hrimhrim ko ti lungput a um cang caah cu lungput le ruahnak he Bible Cathiang an rel tikah a si ko rua, Bible Cathiang nih a ti ko rua, an ti pengnak a si. KAN ticu pakhat nak tam i a umtti mi hna lak i mi pakhat nih bia va chimnak holh tu khi a si deuh.( kan mah le kan mah si loin, mi dang sinah.; mah te lawng um i KAN KAN a ti lengmang mi cu biak cu chim lo, kal tak ding an si. an pawng um a him tilo.)\nMinung Sertu hi 3 komh Pathian hna cu maw an rak si ko?\nGen 1:27 Cuticun Pathian nih Minung cu A mah mui loin A ser, Minung cu Pathian mui in A ser hna.\n3 komh Pathian nih minung hi rak ser seh law cu hi tihin tial a rak si hnga.\nPathian nih minung cu AN mah mui kengin a ser. minung cu Pathian mui in AN ser hna. tiin. tial ding a si hnga.\nSalm 100:3 BAWIPA cu Pathian a si kha zeitikhmanh ah philh hlah u! A Kan sertu cu ( AN mah siloin ) Amah a si.\nIsa 62:5 Tlangval nih ngaknu a tthit bantuk in nang mah an sertu nih an tthit lai. Tlangval cu a mo cung ah a lung aa lawmh bantukin na Pathian cu na cung ah aa lawm lai.\nMinung kan cung i aa lawm dingmi Pathian hi 3 an silo, pakhat lung ton hmanh har na lak ah Mi pathum lung ton i lung lawmh ter timh hi cu, Nawlbia le Nawlpek mi cung ah Pathian, Thisen in akan tlanhtu le Thawngtha in akan khamhtu Khrih, thlarau in nifate a kan umpi tu Thiang Thlarau hna hi a dang cio i lung ton ding si hna seh law, Lai ram zumtu nihin kan lungput hi a chuak than lengmang ko hnga,\nJesuh khrih lawnglawng in Pathian hi zumh khawh a si i.( Jhn 14:1 12:44 )a mah sinin ti dah lo cun hohmanh Pa sin phak khawh a si lo i, ( Jhn 14:6 ) a mah min chim lawnglawng in Pathian hi thangthat khawh a si i.( Heb 13:15 )\nVan le Vawlei a sertu Pathian hi Minung sertu Pathian kha a si i, hohmanh nih sernak kong ah tlangtlaktu le rian bawmtu a ngei lo. ruahnak cheuh a herh lo i, lung rual pitu zong a herh fawnlo. a sermi thil vialte cu a zoh i zei dah an lawh tiah Mi 2 dang a chawn hna lo. sermi thil cu a zoh i tha AN ti. ti zong a um fawnlo. a sermi cu a zoh hna tik ah sertu Pathian nih cun tha a ti. Amen.\nSertu pathum ( 3 ) kan bia lo. Sertu pakhat ( 1 )lawnglawng kan biakmi le kan zumhmi Pathian a siko.\nCahlun an chimm in Cathar tiang kha, BAIBAL CATHIANG lila in zoh than le fianter kaa zuammi a si. peh than lengmang te ding\nThlennak Taktak Pakhat: May Nii 5 Ah Pakhat An I Hrawm Ti Taktak Cang Lai\nKa thin a khenh tuk


SurBung Airport Hi A Ho Thawng In Dah kan Hmuh Timi Kongah Pu No Than Kap Nih A Chim Cang Hih+ Video - The Chin Celebrities\nSurBung Airport Hi A Ho Thawng In Dah kan Hmuh Timi Kongah Pu No Than Kap Nih A Chim Cang Hih+ Video\nOctober 29, 2020 3 min read hleicung@gmail.com\nKum 1930 li mirang chan ah hi mi hmun hi an rak h muh cang.Kha hmun ah lung zong an rak phun cnag. Cu tikah luatnak kan vun hmuh i U Nuh chan kum hra ah hihi biapi ah ruat a si lemlo. an thinlungah an chiah tukk lo kan ti lai cu. Kan Lai ram ah Pu Ral Hmun, Pu Za Hre ti bantuk, Wangtu Mawng ti bantuk hna lio ah an rak hmuh cang mi a si.\nCu lio ah U Newin chan ah Dr. Ni Khuai hi Falam ah a ṭhu mi a si. U Newin nih atheihhngalh ngai mi a si. Kha lio ah amah bantuk mithiam kha kawlram minung pahnih hrawng lawng an um. cu ahcun Dr. Ni Khuai hi Falam ah a um mi a si.Pu Ni Khuai nih hihi a rak buai pi. Cu tin cun hehtiah a pehzulh peng i MASALAH chan in A tka in pehzulh a si.\nHihi buhmuci Kap Cung Nung chan ah a si ibiatak tein an buaipi cnag. Kha lio ah Pu Lal Bik kha Chin pyne Enginior a si a si.Pu Tuan Ling le Pu Phun Kar Thang Pu Sang Uk te nih an chim mi, Datsi pawl hi nag rak ti law hihi kan cawh ding kan ti i Pa Lai Bik nih cun a capo maw theih hlha! kan v anlawngṭumnak hi ahla tuk i meng 7 a si i ka rak duh lo a ti.\nKha ti a ti mi kh a capo ah kan ruat i, khakha biatak tein a rak ṭuan ve. Pu Kap Cung Nung chan ah kha ti khan khuate tiang an lahkha phiat in an rak ṭuan. Hihi ralkap chan a si.Cun kum 2010 hnu ah i thimnak a um i CPP kha Chin party ah a ngan bik kan van si ai. MP 12 kan ngah. CNP nih 9 an ngah.Cu tikah CPP nih kan project ah a pkhatnak bak in Vanlawng ṭum hrimhrim seh kan rak timi a si.\nCu kan ti tikah Sur bung hi a tuanbia um cang caah a rak langhmi a si. Cu lio ahcun U Tein Sein sinah keimah min thut in ca kan kuat. Hihi CPP pawl nih biatak tein kan rak buaipi mi a si. Kha lio ahChin ram ṭhanchonak ah ṭuanvo ngei tu bik Turah U Aung Ko nih hin hi ka hin vanlawng a ṭum kho lai lo, Khua adur, mipi an um lo tiah a rak ti.\nA tangah tlingte in a chimnak a videongai khawh a si, Mah a link biakte/videos/ hi click law a a chimnak a video cu na zoh khawh lai.


Cutluk Va Fel Khawh Cu Dah Ngai Paisa A Char Le A Neitu Nih A Hmuhthan Khawh Nak Ding Ah Thla A Campiak Pin Ah – FIAKFAIROCK\nHlasak Thiam Benjamin Sum Nih A Nu Caah A Thiltuah Piak Mi Cu A Sunglawi Tuk Hringhran\nMyanmar rampumpi huap in hlasak thiam a lar bak mi Benjamin Sum nih cun a nu chuahcam lomhpi nak caah hlathar chuah ai timh nak...\nRak Ka Ngaithiam Hram Uh Law, Kan Zate Hrang Ah Cawnpiak Tu Tha Si Hram Seh Tiah Ti’ah Aung La Nsang Nih Mipi Sin Ah A Chim Mi Cu Hnarno Ruh Tiang A Tam\nRidder a tei lo hnuah Aung La Nsang cu midea tam pi nih biahal nak an neih i Duwun Media le 7day nih Aung La...\nNLD (CM Salai Lian Luai ) Nih Party Dang Pawl Cu Uico Bomi Bantuk Ah A Tahchunh Hna\nBy vakok tlang\nMyanmar rampi thimnak hrangah CM Salai Lian Luai zong Falam peng Pine 2 dirhmun ah NLD palai dirhmun in ai zuamtthan ding a si i...\nLainu minthang Pi Hniang Sung Chin hlathar a chuak cang -Video\nLainu minthang Pi Hniang Sung Chin hlathar a chuak cang.( Bawipa na duhnak ka cawnpiak law ka zulh khawh nak hnga lam ka hruai hram...\nCutluk Va Fel Khawh Cu Dah Ngai Paisa A Char Le A Neitu Nih A Hmuhthan Khawh Nak Ding Ah Thla A Campiak Pin Ah\nBy lian dang on January 13, 2021\nMizoram, nu pakhat cu Janaury 4, 2021 zanlei nazi 6:00 hrawngah Millenium in Ramhlun South ah taxi he a kal. A chuah hnuah a purse, a chungah chawva tampi a um mi cu a hmu ti loh.\nTaxi in a chuah zawngah a purse cu a bag chungah a salh philh diam a zumh nain taxi mawngtu le a thei ti fawn loh. khuaruah har vansang in a um cang.\nAsinain, taxi mawngtu cu Chanmari West i a um mi Pu Lalnunzama a si i, a motor chungih purse cu arak char. A chungah chawva le thil a herh mi pawl a um ruang ah, a neitu a lungre thei tuk lai tiah a ruahpiak ruang ah, thlacamnak arak nei, a neitu taktak nih a hmuh than khawh nak ding ah tiin Pathian sin ah thlacam nak a nei.\nTaxi a mawng tu ti hrat cu minung tampi a phurh hna ruang ah a hota cem dah a si lai timi a thei fawn tung lo i, purse a char nak kong cu online chungah a post i, cuti cunn a neitu zong nih cun a rak hmuh ve i cuti cun thaten an i pe kho. Purse neitu zong nih online chung in lomhnak bia a hei chim ve. A neitu nih “Mi zumh awk tlak le mifel, Pathian ṭihmi kan rak ton mi cu kan i lawm tuk” a ti. (Hram: Laldinpuii Madini)\nCredit : Biate Mizoram\nRIP : Laimi Nih Kan I Bochan Tuk Mi Cicai Baptist pastor Rev. Lian Mang Nih Mual An Kan Liam Tak\nBreaking News : Covid 19 Khamnak Sii An Chunh Hna Ruang Ah Kum Upa Cang Mi Minung 23 An Thi\nTunai Te Ah Idonesia Ah Lii Faktuk Ai Hnin I Minung 34 An Thi I Minung 600 Renglo Nih Hliamhma An Tuar\nCu Bantuk A Fapa Cu Dahngai A Nu Sin Ah Ritheih Sii Cawknak Ding Phaisa A Hal I A Pek Duh Lo Ruang Ah An Inn A Khangh Dih


Breaking News:Hakha ah thawngpang chia taktak thei than a si cang. – Lai Lungrawn Post\nHakha khua ah meithal thawng pehtlai in a thang than September 14 Hakha khua hmun tam nawn ah 8:30 in atu 9:15 PM tiang bomb asiloah meithal puah thawng pehtlai in a thang than.\nA puahka ahcun Chin Oo Sii le Dawrthar hrawng in a si. Cun, SAC ralkap umnak Rungtlang (266) le Khuathar zong ah a puak thluahmah than. Meithal thawng cu a fiang. Cun, bomb thawng zong aa tel ko. Bomb an puahchih ko lai dah,” tiah khuami nih The Hakha Times ah an chim cio the hakha times.\nNihin September 14 zaanlei tekhan Hakha Zungkipfonh (Suhpawng zung) hrawng ah SAC ralkap an khat cang, tiah kan theih. Nizaan nai zaanlai ah puahkehnak siseh, Hakha Khuathar ah mi tlaihkhihnak siseh, SAC nih an tuah cuahmah.\nRalhrangbu election commission nih ramkhel party pawl ngeihchiah chek dingin a timh bantukin NLD party chek ding cu nizan september 13 ah NLD party headquarters ah an pek hnuah Daw Aung San Suu Kyi sin ah pek a si.\nBreaking:NLD party chek ding cu Daw Aung San Suu Kyi sin ah pek.


KALAY PDF CATHANH TTIHNUNG SI CANG, I CHIM CIO HNA USIH – The Chinlung Post\nKALAY PDF CATHANH TTIHNUNG SI CANG, I CHIM CIO HNA USIH\nSeptember 12, 2021 admin Local News 0\nPDF Kalay Cathanh: Kalay in Gangaw lei a kalmi zei bantuk mawtaw paoh kan kah cang hna lai! Kahdohnak ruangah Kalaymyo le Gangaw karlak ah mawtaw in umkal hlah u tiah PDF Kalay nih kan thanh lengmang cang. Tuzing in Gangaw peng Namkha le Htay Hlaw khua karlak ah PDF le ralhrang kahdohnak fak ngai in a um.\nRalhrang nih umkalnak ah mawtaw sawhsawh an hman lengmang. Cucaah Kalaymyo in Gangaw lei ah zei bantuk mawtaw hmanh kal hlah u tiah ralrin kan in pek than hna. Mawtaw a kalmi cu zei bantuk an si zongah kan kah hna ko hna lai, ti kha hlankan in kan in theihter hna.People’s Defence Force (Kalay)\nအသိပေးထုတ်ပြန်ချက်. တိုက်ပွဲအခြေအနေများကြောင့် ကလေးမြို့နှင့်ဂန့်ဂေါမြို့အကြား မော်တော်ကားများ ဖြတ်သန်းသွားလာခြင်းမပြုရန် မိမိတို့ PDF (Kalay) က အကြိမ်ကြိမ်မေတ္တာရပ်ခံခဲ့ပြီးဖြစ်ပါသည်။ ယနေ့နံနက်မှစတင်၍ ဂန့်ဂေါမြို့နယ်၊ နှမ်းခါး နှင့် ထှယ်လှော်ရွာအကြားတွင် ဒေသခံပြည်သူ့ကာကွယ်ရေးတပ်ဖွဲ့များနှင့် စစ်ကောင်စီအကြမ်းဖက်တပ်ဖွဲ့များ တိုက်ပွဲပြင်းထန်လျက်ရှိပါသည်။ စစ်ကောင်စီအကြမ်းဖက်တပ်ဖွဲ့မှ အရပ်သုံးယာဉ်များအသုံးပြု၍ အကြမ်းဖက်စစ်သားအင်အား ဖြည့်တင်းလျက်ရှိပါသည်။\nထို့ကြောင့် ကလေးမြို့ဘက်မှ မည်သည့် မော်တော်ကားအမျိုးအစားမဆို ဂန့်ဂေါဘက်သို့ မောင်းနှင်သွားလာခြင်း လုံးဝ (လုံးဝ) မပြုလုပ်ရန် ထပ်မံသတိပေးလိုက်သည်။ မောင်းနှင်သွားလာသော မည်သည့် မော်တော်ကားအမျိုးအစားကိုမဆို မိမိတို့ တပ်ဖွဲ့ဝင်များက မလွဲမရှောင်သာ ပစ်ခတ်တိုက်ခိုက်သွားမည်ဖြစ်ကြောင်း ကြိုတင်အသိပေးအပ်ပါသည်။\nSALAI BAWI LIAN MANG: KA NU LE ATU LE UMNAK INN AN KAH


Atu An Umnak Hotel A Si I, Phaisa Kuat A Duhmi Nih Kuat Khawh A Si – The Cherry Par\nAtu An Umnak Hotel A Si I, Phaisa Kuat A Duhmi Nih Kuat Khawh A Si\nDamlo kan ngeihmi zahan leh tuzing an riahnak Hotel ah tlawmpal aa ningcanglo nak te a um caah, a naupa awka kan pawngkam ah Laimi an umtung loih tiah zeiti khuaruahawk bak ka theiti loh tiah a ka ti caah, an Hotel riahnak pa he kan i chawn a tuhi Dong-guan ah an umtilo Huizhou ah an um cucaah Huizhou ah a ummi Laimi zangfahten nan um a siahcun, rak kal hnawhta uhlaw, Sizungah siloin Private sikhan ah ID a hauhlonak ah kalpi ta in a tuih thil aa ningcang lomi te van chanhnak caah zeitital in Si rawnh le thlaihawk hna a tha hngamaw? A kal khomi nan umcun nan motor man kan liampiak hna lai ka WeChat ah rak ka pehtlai uhlaw, Location kan kuat colh hna lai.\nCun, phaisa kuat a duhmi hna caah tuan ih an hawi le umnak ah an umti lo caah a sikhawh ahcun a tu ih ka vun tarmi QR ahkhin scan uh. Khihi nihin an umnak Hotel a si khika khin A naupa nih phaisa a lak khawh atu kha an hawi le sinah an umtilo caah an hawi le sin phaisa kuat a sikho tilo. Tuni leh zarhpi ni tiang cu mah khi QR khi scan a ngah rih lai. Lampi ah an khuallam zulhdawi khawhpeng le bawmhchanhnak lam kan kawlpeng rihko lai. Nehhnu ah an phaknak poh ah an mah kut chungah phaisa a luhkhawhnak lam le a tlam tlinkhawhnak ding Location le QR dang a herh sile kan van thelnnawn than te lai.\nWeChat leh Alipay ah kuat khawh veve an si. Nan kuattik ah an mah mizaw kha phaisa nan kuat nak Screenshot rak ka kuate uh law cun Hotel ngeitu chawnh an hau. An mah hi phone lawngin chawnh khawh an si rih Wifi umnak theng ih an kal loahcun WeChat ah pehtlaih khawh an si rihlo. Credit: Van Bawi Zi Hlawnceu\n← Hakha mizapi lamzawhnak ah hmanmi thilri ralkap le palek nih an laak dih\nKawlram i hlasak thiam R ZarNi (အာဇာနည်)….Microphone tlaih a tim tilo i meithal tlaih aa tim cang caah Karen hriamtlaibu (KNU)ah a lut timi thawngpang →


CHINA RAM AH TAH AIHRAM TAWNG ANTHEIH I HELL RAM SI KO LAI AN TI CIO – Chin 11 News\nCHINA RAM AH TAH AIHRAM TAWNG ANTHEIH I HELL RAM SI KO LAI AN TI CIO\nPosted By: Lian Chin July 7, 2020\nChina , GuiZhou tlangah ttah le au thawng a thang tuk mi an thei i, cucu ni 10 chung mipi nih an theih cucu zeithil a si an thei fiang lo.\nA pawng kam i khuasa pawl ni cun au nak le tah nak hmun cu an kawl nain an hmu kho lo, Bejing mithiam hna nih cun an kawl len nain an thei kho lo. micheu khat nih cun vulei tang i Dragon aw si lai an ti.\nMi cheukhat ve nih cun tihnung li hninh a si ko lai an ti, cu then khat nih cun tlang buak mi ttih nung tuk a chuak ding mi theihter nak si lai tiah an chim. Bible i ‘Catsatrophe’ timi chiat nak tihnung a si lai ti i a zum mi zong tampi an um.\nMitampi nih ‘kum 70 liamcia Chinese Communist Party dictatorship pawl i an thah mi hna , suaknak nei lo mipi au aw si lai an ti. Hellram i ttah thawng a si, CCP pawl lak dingin Hellram inka a ong tiah an ti.\nhi an zumh ning cio hi a hman ngai nain, hi thil cang mi hi tihnung tuk thil pakhatkhat cu a chuak hrimhrim lai an ti.


Tuzaan Ah Pahnih Chuak Ding A Si Lai Caah Timhtuahnak Ka Ngei : Benjamin Sum (+Video) – FIAKFAIROCK\nTuzaan Ah Pahnih Chuak Ding A Si Lai Caah Timhtuahnak Ka Ngei : Benjamin Sum (+Video)\nMyanmar Idol chungah cun Benjamin Sum hi uar um taktak mi tlangval pakhat a si. A aw nih le a ttha a mui nih le a za fawn caah Benjamin Sum an ti cang ah cun Online chung hi an hninh dih ko.\nChin mi chung lawng in sihlah kawlram chung zongah a lar taktak mi a si. Kawl nungak le bang nih cun an thih hnawh deng mi pa pakhat a si, Mah ka zawn ah Media pawl nih bia an hal nak ah a chim mi cu. Tu zaan hin Pahnih chuak ding asi lai caah timhtuahnak ka ngei ve ko tiah Benjamin nih achim.\nZahan Zaan Benjamin Sum Hla A Sak Dih Bak I Mipi Nih An Donnak Ropui Ko


NU LE PA AHREMTU LE ATHATTU FALE HNA AN UM.Ca a rel dih lomi le ai biatak lomi nih comment ah a tel in i tel hlah uh — Salai Ephraim Thawngpang\nNU LE PA AHREMTU LE ATHATTU FALE HNA AN UM.Ca a rel dih lomi le ai biatak lomi nih comment ah a tel in i tel hlah uh\n(Ca a rel dih lomi le ai biatak lomi nih comment ah a tel in i tel hlah uh)Psalm 128 ah “Fale cu Pathian sin in kan hmuhmi thluachuah an si” a ti caah fale vialte hi nu le pa caah thuachuah an si dih tiah Laimi Khrihfa nih kan ruahmi hi kan palh cikcek! Zei ruangah?\n1.NU LE PA AHREMTU LE ATHATTU FALE HNA AN UM;Pathian nih a kan peekmi fale ahhin nu le pa lunglomhtertu fale lawngte an si dih loh. Nu le pa caah tthathnemnak a chuahpitu lawngte an si dih lo. An chuah bakin an tar tiang nu le pa caah phurhrit asi mi fale tampi an um ve. Pakhat pa cu a pa a thih hnu in a nu he an umtii i a nu kha a vuak (velh) lengmang. A nu kha nu le tuah in a tuah lo. A nu nih inn dang ah a zaam taak tawn. Ahnu ahcun a nu nih a celh ti lo i khua dang ah a um taak. A nu a thih tiang a fapa he an i chawn ti lo. A fapa zong nih a nu kha a thih lai hmanh ah phone hmanh in a chawn ta lo. Cucu a nu caah thluachuah a si kha hnga maw? Pakhat pa nih a pa cu a thah bak. Cu pa cu teh a nu le a pa caah thluachuah cu a si kho hnga maw? “Asi ko” nan ti ahcun Laimi cheukhat nih “thluachuah” nan timi hi ttiha nung taktakmi khi a si hnga!\n2.CHUAHKA IN THIH TIANG A NGAWRMI FA HNA AN UM;Kum 18 ka si lio ah a si. Hakha peng khua pakhat ah Thawngttha chim ah ka rak vaak. In pakhat ah mi dam lomi an um an ti caah thlacam piak ah ka va leng hna. Nutung pa khat a rak um. A pawng ah chuah ka in a tho kho lomi, a tthu kho lomi, fapa pahnih a pawng ah an rak it ko. Faphir an si i kum kul an rak si cang. Kum kul chung a nu nih an zun le an eek a fim hna. Ka nu ka pa ti zong an thiam lo. Leng zong an chuak kho bal lo. Cu hna pahnih cu a nu le a pa caah thluachuah an si ko hnga maw? Harsatnak petu lawngte bak khi an si? An nu le an pa cu harsatnak an peek taktak hna.\n3.SEHTAN RALKAAP A TTUANMI FALE HNA AN UM;Pathian thluachuah ngaingai ah kan ruahmi fale tampi cu nu le pa caah ral, u le nau caah ral a si piin ah Pathian caah ral a simi tampi an um. Pathian duhnak pakhat hmanh an zul lo. Thil ttha tuah pakhat hmanh an i tim lo. Sualnak tuah lawngte an duh. An tuahmi thil vialte hi Sehtan uar ci, Sehtan lawmh zawng lawngte an tuah. Cubantuk fa cu teh Pathian thluachuah a si nan ti ko hna hnga maw? Sehtan n ih remote control in man loin a ralkaap a ttuar termi an si.\n4.KHRIH RAL ASIMI FALE HNA AN UM;Fale hi Pathian thluachuah an si dih ko ahcun ISIS i a lutmi mi tampi hna kha Khrihfa biakin hrawktu, Khrihfa hngawng cik tu lawngte an si ko kha nan theih ciomi an si. Kha hna kha teh Pathian pekmi thluachuah fale cu an si kho hna hnga maw?\n5.BIBAL NIH ZEITINDAH MIN A SIK HNA;Baibal nihhin fa sual le thluachuah a si lomi fale auhnak min le sining min kha tampi a peek hna. Laak awk a tlak lomi, mi ttha lo (Phungthluakbia 6:12-16), mi hrawktu (Mikah 2: 1), rul fale (Joh. 8: 44), Tholung, cangcel, puanchia, miruamkai, mi depde a ti hna. Atam in a tam kho tuk. Ttial cawk ding khi a si lo. Cu bantuk minung cu Pathian nih nu le pa caah a peekmi thluachuah ah na chiah ko hna hnga maw? Psalm number pakhat nak khi zoh ulaw fale vialte hi Pathian peekmi thluachuah an si dih lo ning cu fiang tukin nan hmuh ko lai.\n6.FALE CHEUKHAT KHA PATHIAN NIH ZEITINDAH A TI HNA.(a) Kain cu a nau a thah, a nu le a pa chan chung ngeihchia in a chiah hna caah mi zaam ah ai cang. Nu le pa sin in tthen a si. Chiatserh a si. (b) Noah chan i fale an ngeimi vialte hna cu Pathian nih tilian in a thah dih hna (c) Ismael cu tthawl a si (d) David lungteihnak a pe pengtu, a dotu, a fapa, Absolom cu thah a si. (e) Sodom mi hna cu khangh an si (f) A pa Noah a ihpitu Ham cu chiatserh a si. Hi fale vialte hi thluachuah fale an si ko nan ti ko rih hna maw? Chiatserhmi cu maw thluachuah cu an si hnga? Chiatserh cu na caah thluachuah a si kho hnga maw? Na pastor nih tluachuah an peek ah chiat maw an serh tawn le cucu thluachuah ah na ruah tawn? Na lung i fim!\n7.LAIMI FALE HNA HI TEH;Laimi cu Khrihfa kan si caah kan fale vialte hi nu le pa caah, nu le pa sinah thluachuah kan si dih rua tiah kan ruah? Asi ah nu le pa na lomhter hna maw? Nu le pa na cawm hna maw? Nu le pa caah zeidah na tthathnemnak? Nu le pa caah lomhnak maw na chuahpi deuh ngeihchiatnak? Nu le pa nih an in cawmnak man maw a tam deuh, na bomhchannak hna? Nu le pa caah tthathnem teh nai tim kum maw? Na nu le na pa nih an in hrin i an in cawnken mi hi nu le pa caah amiaknak a um maw? “Thluachuah” timi cu kan caah thil ttha a chuah tertu khi thlua chuah ti a si i nu le pa ca i tthatnak na chuahpi mi a um lo ah zeitindah thluachuah a si na ti khawh ne?\nPathian nih fale an kan peek ah khan nu le pa caah “thluachuah” si dingin peek kan si (Ps. 126). Asinain “thluachuah” dik an si nak hnga cawnpiak, fim chimh, zohkhenh rian kha kan ngei ve. “Fa ttha”, “fa fim” ah ser an herh. Cawnnak in ser hna lai. Pathian bia in kan ser hna lai. Cu ti i kan ser khawh hna lawnglawng ah Pathian nih fa, thluachuah, ca i a kan peekmi cu thuachuah an si kho. Fa tampi ngeih i nu le pa dawtu le zohkhenhtu zong a ngei lo i, nu le pa an tar tik i “tar umnak inn” hna i nu le pa a chiami fale cu Pathian peekmi thluchuah an si bal lo. Cucaah fa fim le fa ttha lawng lawng hi “thluachuah fa” cu an si. Fa sual, fa rureu, fa fir, fa that hmang kha thluachuah fa ti phung a si lo. Na fale hrintthan lomii hna hi Pathian thluachuah an si ne ah ziah Hell ahcun khangh cu an si ne lai?\nJesuh nih hrintthan lomi, khamh lo dingmi, hell i a tla dingmi, cu an chuah lo ah a ttha deuh tiah a ti!\nTagged NU LE PA AHREMTU LE ATHATTU FALE HNA AN UM.Ca a rel dih lomi le ai biatak lomi nih comment ah a tel in i tel hlah uh\nEvangelist David Lah Nih Kawlram Chungah Pathian Nih Thluachuah A Pek Cem Mi Cu Dr.Sasa A Si A Ti →\n← CNF AGS-3 Pu Htet Ni nih USA ram Chinland Club (CC) Member Tampi a Karh ter!


President Donald Trump nih Joe Biden cu US President asi kho lohnak lam an kawlmi asi – The Cherry Par\nPresident Donald Trump nih Joe Biden cu US President asi kho lohnak lam an kawlmi asi\nVICE-PRESIDENT MIKE PENCE NIH TRUMP CU PRESIDENT RIAN A CHUANG KHO MEN\nUS Intelligencer nih a tial ningah, Ni zaan tihni ah khan, President Donald Trump nih Oval Office( President Zungpi) ah Mipawimawh tak tak pawl sawmin biaceihnak khunkhan tak a neihpi hna i, Martial Laws maw, Cozah nak an tlaih khawhnak kongkua an i ceihhmai hna ti’ah thawng theih asi. 1968 i Framer Bills an timi 25th Amendment of Constitution, Section-4 ningin, Vice-president Mike Pence nih a Cabinet Secretaries-8 nih hna thlaknak an neihpiah cun, Vice-president nih US Congress ah Official Caatialin Acting President cu Ni 25 chung a tlaih khawh ti asi. Cun, House of Congress nih a tlawm bik Ni 21 chung 2/3 (Two third Majority) an ceih lai i, an pawm lo ah cun Trump nih caan zeimawzat President rian a tlaih tha’n khawh lai ti asi.\nCu ti cun an tuah asi ah cun, tu a ra laimi Sunday 27 December, 2020 ah hin US Vice- President Mike Pence nih Acting President a thlaih kho men ti’ah thawngpang thar a um. Hi hi President Donald Trump nih Joe Biden cu US President asi kho lohnak lam an kawlmi asi. January Ni 6 maw, Martial Laws maw, zeimaw tel cu tuah an i tim ti’ah thawngpang aleng. Credit: Mc Biklian\nMah thawngpang relchap lo cu a pam tuk hringhran. 𝐒𝐭𝐨𝐧𝐞, 𝐌𝐚𝐧𝐚𝐟𝐨𝐫𝐭 𝐥𝐞 𝐂𝐡𝐚𝐫𝐥𝐞𝐬 𝐊𝐮𝐬𝐡𝐧𝐞𝐫 𝐭𝐞𝐥𝐡 𝐢𝐧 𝐓𝐫𝐮𝐦𝐩 𝐧𝐢𝐡 𝐚 𝐓𝐡𝐚𝐫𝐢𝐧 𝐌𝐢𝐧𝐮𝐧𝐠 𝟐𝟔 𝐚 𝐍𝐠𝐚𝐢𝐡𝐭𝐡𝐢𝐚𝐦 𝐡𝐧𝐚. Caansaupi a dirpitu Roger Stone, a campaign chairman hlun Paul Manafort le White House senior adviser Jared Kushner i hringtu a pa Charles telh in Wednesday ah khan Trump nih a tharin minung 26 ngaihthiamnak a thanh. Trump nih an sual a ngaihthiammi hna hi amah a tanhtu, asiloah a chungkhar he pehtlaihnak a ngeimi pawl lawng an si. A term a dih lei sangah, a aiawhin tazacuainak a kalpitu a minung hna chawhkanh in sual ngaihthiampiaknak cu hnawhnam ngaiin a kalpi i, a hawikawm, rii ngeilo in office i rian a tlaih chungah a zeiti paoh in amah a tanhtu pawl cu sual ngaihthiamnak laksawng a chuah ta hna. Tutan a ngaihthiammi lakah Manafort le Stone hi rengsang taktak an si i, mini an thangchiat ngaimi Trump adviser hlun a si. Hi hna taza a cuaitu hi special counsel Robert Mueller kha a si i, sualpalhnak a tu le tu biaceih a tongmi an si.\n← Rev. Dr. C Duh Kam: Christmas Remnak Le Daihnak, Nan Cung Cio Ah\nTrump Caah A Fiang Bak Mi Mithi Vote →


I Thitumh Hlan Ah Nu- Va Sinak Hmanti Hi Bible Hei Ai Kalh Maw? (+Video) – Onlinenungak\nI Thitumh Hlan Ah Nu- Va Sinak Hmanti Hi Bible Hei Ai Kalh Maw? (+Video)\nI umh hlan i nuva si nak hman.kong hi cu, vawlei cung minung nih kan chim huam tuk lemlo mi thil pakhat a si. Pathian nih a uar lo bik mi thil pakhat.a rak si. Tṭih a nung tuk! Thangthar mino pawl sin ah chimh lengmang ding mi thil a si.\nAn nunnak a ṭhasal than a si zong ah cu bantuk nuva sinak an rak hmanpeng a siahcun, a theipar cu an zun thiamthiam ding mi thil a si. David zong kha nupa sinak sualnak a tuah i a hnuah ai chir than ko natein hremnak in cun a luat hlei loh.\nI umh hlan in nupa sinak hman ah cun, mah long nih tuar siloin, miphun tiang cung hmanh ah a tlung kho mi le tuar khawh mi thil a si. Pastor Henry Vl Hmangaih nih fiangten a chim mi bia hi rakngai ve law.


TABC GS Thar Ah Rev. Dr Tawk Lian Bawi An Thim – THE CHINLAND POST\nTABC GS Thar Ah Rev. Dr Tawk Lian Bawi An Thim\nSalai Elvis| 2018 May 4| Thantlang Association of Baptist Churches (TABC) ramchung hruaitu caan karlak chung General Secretary (GS) a lawngmi zaka thimnak cu May 4 TBC Hall ah an tuah. Mah ni ah Rev. Dr. Tawk Lian Bawi cu GS ah EC nih an fehter cang tiah thawng kan theih.\nRev. Dr. Lal Uk nih thlacampiak nak a ngeih\nTABC GS thar Rev. Dr Tawk Lian Bawi cu hmaizarh thok in zung a kai cang lai i 2019 kum a voi 46nak TABC khawmpi tiang caan karlak thla 10 tluk tuan dingin a tubantuk in thim a si.\n“TABC GS zaka a lawngmi thimnak thimchung bu ah minung pathum thim an si. Cu minung pathum nih cun aa tlak bik timi an thim i a tubantuk in Thantlang Baptist Church ah caantling riantuan lio mi Rev. Dr Tawk Lian Bawi an thim hnu ah TABC EC niha tubantuk in kan fehter cang. Amah cu caan karlak chung 2019 kum February TABC khawmpi tiang hruaitu a si lai i khi tikah kumthum tiang hruaitu thar thimnak a um than lai” tiah TABC Youth Secretary Pastor Sang Hre Lian nih TCP ah a chim.\nTABC GS hlun Rev. Dr Za That cu CACC GS ah a kai caah a tubantuk in amah zaka a lawngmi ah Rev. Dr. Tawk Lian Bawi an thim hi a si. Cu bantuk thiam in Associate General Secretary (AGS) a raktuan mi Rev. Lal Awi zong Center Baptist Theological Seminary (BTS,USA) ah sianginn kai a kal caah amah zaka AGS ah Bungkhua Pastor Rev. Dr. Cung Bik cu February 22 TABC khawmpi ah thim a rak si ve.\nmeeting an tuah lio le thlacampiaknak an ngeih lio\nRev. Dr. Tawk Lian Bawi cu Thantlang Baptist Church (TBC) ah caan tling riantuantu pakhat a si i thlanglei Laitlang zong ah Mission Field ah kumthum rian a tuan cangmi a si.\nTABC ramchung ah Pastor minung 83 hrawng an um i Local Church 4 le Area 6 a um. Khrihfabu 52 an um i Tipil member (8483) le tipil lo (14987) an um i TABC ramchung Khrihfabu chungtel minung 18074 tluk an um tiah 2018 February 22 Avoi 45 nak TABC Khawmpi General Secretary (GS) report pek mi ning in theih a si.\nPrevious Dr. Za Hlei Thang Ruak Cung Ah Chief Minister Salai Lian Luai Le Dr. Salai Lian Hmun Sakhong Biachimnak An Ngei Lai\nNext Chin Ramkulh Thlali Chung ah Motor Le Cycle Khawndennak In Minung 22 An Thi Manh Cang


American Washington DC Ah ZFU/PDF Zoland Le Thantlang Caah Fun Kawlnak An Tuah – Onlinenungak\nAmerican Washington DC Ah ZFU/PDF Zoland Le Thantlang Caah Fun Kawlnak An Tuah\nAmerican Washington DC ah ZFU/ PDF Zoland le Thantlang caah fund kawlnak cu December 11 ni ah an tuah tiah theih a si. December 11, Nway Oo dothlannak caah tiin fund kawlnak an tuah i an tuah nak cu American Washington DC Area ah ZFU / PDF Zoland Supporter Group- D.C Area hruainak in Christmas hlasaknak le Myanmar eiding phuntling zuarnak he fund kawlnak cu an tuah.\nCu fund kawlnak caah tuahmi puai ah cun Washington D.C Area ah a ummi tlangcungmi hna nih tha zaang pek in telpinak an tuah Leng ah hlasakthiam Mi Mi Win Phay zong hlasaknak in a tel kho. Cu fund kawlnak caah tuahmi puai caan hmannak ah cun Chin ramkulh Thantlang meikangh har tonnak caah phaisa hlu kholhnak a dang ten an tuah chih.\nPastor hna nih hruainak in Myanmar rampi le Thantlang caah a hlei thlacamnak zong an tuah i, fund kawlnak in an hmuhmi phaisa cu American dollar 16186 an hmuh khawh. An hmuhmi phaisa cu Chin ramkulh Tedim, Tonzaang peng chungah dothlennak ding ca cawlcanghnak a tuahmi ZFU, PDF Zo land le Thantlang caah hlut a si lai tiah theih a si. Ref; Khit Thit Media\nRelchap; Lamhla kahnak miakpi 60 (mah-mah) kan ser cang i hman khawh a si cang tiah Myanmar ram laifang hrawngah a cawlcang mi mipi kilvengtu ralkap hriamnam serchuahnak bu MTT Production in ṭuanvo ngeitu pakhat nih a chim.\nTi chungah hmanh khawhmi bomb hmangin Dec 13, nizan ah Kani peng Mae-din (မဲဒင်) khua Kyaunkhung (ကျွန်းခုံ) pawngah PDF nih ralhrang an doh hna i ralhrang tilawng pakhat a pil tiah Kani PDF nih an thanh tiah People Voice Television nih a ṭial. Crd; The Chin Post\nSagaing ramthen, Tanhse peng ah mi zapi vengtu ralkap phu nih bomb in an doh hna caah ralhrang 2 an thi i 7 an hliam tiah TanhSe mi zapi ralkap phu TPC nih an thanh.\nDecember 13 ni zanlei sml 6 : 45 hrawng ah Zua Tharzar khua in a rak ra mi ralhrang mortor 1 le Cycle 5 cu HmanGai, pawng ah bomb in an doh hna hi asi. Mah hliam a tuar mi 7 chung ah 1 cu a nunnak caah thinphang a si tiah theih a si. Crd; The Chin Post


People’s Choice Award (2019) caah Dr. Sa Sa an thim mi cu soisel ding a um hrim lo; Aruang cu – Thechinlungnews\nPeople’s Choice Award (2019) caah Dr. Sa Sa an thim mi cu soisel ding a um hrim lo; Aruang cu\nTutan CCN nih Dr. Sa Sa an thimh mi cu soisel ding a um hrim lo, aruang cu; CCN nih a tuah mi 2019 People’s Choice Award cu Dr. Sa Sa nih a hmuh tiah Chin Cable Network Channel nih official in an tarlangh cang. Hi kong he pehtlai in CCN nih ” CCN Channel nih 2019 Chin mi chung ah an mah le an pahrang cio in miphun a cawisangtu le mipi nih uar mi mintar cio ding in thawngthanh nak kan tuah. Mipi nih tampi tar cio mi chung in tambik mintar mi pahnih cu zapi sin ah kan vun langhter. Mintar tambik pahnih Dr. Sasa le Esther Dawt Chin Sung cu mipi nih thim than a si i Dr. Sasa nih CCN People’s Choice Award cu a co” tiah an tarlangh.\nDr. Sa Sa cu Chin miphun nih kan i chuanvor ngai mi kan pasalttha a si. Health and Hope timi a dirh i Chin ram ah ngandamnak lei rian a ttuan. Cu lawng hmanh si loin Chin ram thanchonak caah chunmang ttha tampi a ngei mi le a chunmang tlamtlinh khawhnak ding ah biatak tein aa zuam cuahmah mi a si. Atu a mah hruainak in Lailenpi ah Airport sak cuahmah a si i tukum chung ah lim ding in tawlrel cuahmah lio zong a si.\nCu bantuk in Esther Dawt Chin Sung zong hi Myanmar Idol Season 4 ah Winner an kan co piak tu a si i Myanmar Idol aa zuamnak thawngin mipi nih an uar ngai ngai mi ah a hun cang ve. Tutan CCN nih a tuah mi People’s Choice Award ca zong ah mipi lei in vote tampi a hmu ve tiah an mah CCN nih cun an tarlangh. CCN Awards peknak cu January 25, 2020 ah tuah a si lai. CCN facebook page in live kan thlah te lai tiah an mah CCN nih official tein thawngthanhnak an tuah hi a si.Source & Credit: CCN Channel\nBe the first to comment on "People’s Choice Award (2019) caah Dr. Sa Sa an thim mi cu soisel ding a um hrim lo; Aruang cu"


TUZING AH KIA NIH RALHRANG TAMTUK AN THAH HNA, SAKHAN AN LAK RIH – The Chinlung Post\nTUZING AH KIA NIH RALHRANG TAMTUK AN THAH HNA, SAKHAN AN LAK RIH\nMay 30, 2021 admin Local News 0\nKIA hriamtlai nih ralhrang palek sakhan an lak. Mungin peng Nanmun palek umhmun cu KIA nih tuzing suimilam 2:20 AM ah an kah i an lak tiah thawng theih a si. Nanmun palek umhmun ahhin palek le rallokap nih hmun an khuar i suimilam pahnih chung an i kah hnu ah palek umhmun cu KIA nih an lak khawh. KIA he i kahnak ahhin palek le rallokap tampi an thi.Nanmun palek umhmun cu KIA Brigade 9 tangah a ummi Batalion 29 nih an kah i an lak hi a si. TCP\nRelchih:June 1,2021 thok cun Kawlram ah ramchung ralpi thawh dawh a si ko cang. Kawlram ahhin zeitik ah dah biatak tein raltuknak a thawh lai timi cu thinphang ngai in hngah cio a si. Kan duh zong duh lo zong ah Kawl ralkap uknak chia cu hriamnam in kan doh a hau cang. A nemnak in cabuai cung biaruahnak cun a si kho ding a si ti lo caah thim ding lam dang a um ti lo.\nNangmah maw keimah tiin i kah can kan phan cang ko. A tu hmanh ahhin tlangcung miphun ram a simi Kachin, Karen, Kayah le Chin ramkulh hna ahcun kahnak a um ngai cang. Sinain mahhi hmanh hi raltuknak fak taktak cu a si rih lo. Hriamtlai nih canrem ah ralkap an kah mi hna lawng a si rih. June 1,2021 ni thawk cun ramchung hmunkip ah biatak tein raktuknak a chuak cang lai tiah thawngpang a chuah cang.\nKawlram chung hmunkip khuapi he khua te, an mah Kawl rawm he kanmah Tlangcung miphun umnak he dihlak in ramchung ralpi thawh nak a um lai tiah thawngpang a leng. A sullam cu Kawlram khuapi a kap tu ding PDF pawl zong an mah le ral an tuknak ding hmun ah an phan pah cio cang hna. Yangon khuapi hna ahcun zahan ah kahnak an thawk cang.\nPehzulh in kahnak a um lai tiah PDF nih thawng an thanh. Kawlram khuapi dihlak ah raktuknak a um cang lai caah a herh lo ah leng ah chuah lo ding le din ei si ai a herh mi i chiah cia dih cio ding in thawng an thanh. NUG upa hna zong nih a herh mi tirawl le si ai pawl i khon cio cang hna uh tiah kan hnu ah khan mipi sinah thawng thanhnak an rak tuah cang.\nRamchung hriamtlai hna nih Kawl ralkap uico hna cu an hmuhnak kip hna ah le an umnak kip ah fuh in kahnak an tuah cang lai caah fak piin ramchung ral a tho khomi a si. Kawl ralkap pawl cu nan theih hna bang in raktuknak Vanlong an hman lai. Tank le miakpi a phunphun kahnak an hman hna lai caah kanmah kan inn chungkhar le kan khua cio kan him khawhnak ding ah biatak tein a hlankan tein ralrin cio kan hau cang hna. TCS\nKAN SUAL KAN PHUAN LO AHCUN KAN CUNGAH A TLUNG DINGMI


Iran Nih A Ram Chung Buainak Kongah Israel Sual A Puh – Lai Holh News\nIran Nih A Ram Chung Buainak Kongah Israel Sual A Puh\nIsrael Prime Minister Netanyahu nih caan tha tlolh loin Iran cozah a tuk cang hna. Cozah doh in sandah a piahmi pawl hna sinah youtube in thazaang peknak bia a chim colh. ‘A sualmi cozah nan dohmi hi mi raltha hna riantuan a si’ tiah a thangthat hna.\nMr. Netanyahu nih a peh thanmi cu ‘nihin ah President Rouhani nih Israel sual a kan puhnak bia a chimmi ka theih. Iran mipi sandahpiahnak hi Israel ruangah a si a kan ti. Nihchuak a si. A hmaanmi zong a si lo. Rouhani bantukin Iran mipi cungah volhpamhnak bia ka chim lai lo.\nIran mipi hi thil tha hmuh aa tlakmi an si tiah Prime Minister Netanyahu nih a chim. Iran cozah doh in sandah a piahmi pawl hi Israel le US sungthoh riantuannak a si lai tiah a zummi zong an um hna. Iran President Rouhani nih a pek thanmi cu ‘mipi sandahpiahnak hi Saudia Arabia nih lam an sial i, Israel le US nih an bawmh hna tiah a chim chih.\n‘Lam cungah mi raltha Iran mipi an chuak thluahmah hna. Zalonnak a kawlmi an si. Dinnak an kawl. An covo an kawl. Iran cozah nih an pek duh bal hna lomi an nun covo an kawl. Iran cozah hi huatnak karhternak caah billion in thangka a hmangmi an si. Hi tangka in sianginn hna an sak ding a si.\nSizung hna an dirh ding a si. Nubik le pabik tiang in lam ah an chuahmi hi an mawh hrimhrim lo. Iran cozah nih an tih tuk hna. Mah ruangah thong zong ah an thlak hna. Social media zong an kham dih’ tiah a chim chih.\nEurope ram pawl hna zong daidup in nan um. Iran mipi nan dirkamh hna lo tiah fak ngaiin a mawhchiat chih hna. Iran mipi nan hlawhtling hram ko seh! tiah duhsaknak a chimh chih hna. Ref: TOI.\nSiibawi Nu Tleihhrem A Tim Tu Pa A Lei Ah A Sehpiak


Lufah hlan ah ralring te in um nih kan lufah a kham kho – Theihherh Thawng\nMay 7, 2020 salaikawltu\t0 Comments\nWorld Health Organization nih a chim ning ahcun thla chiar te in 4 percent mino nih lufah hi an ngei a ti. Kan lu a fah cang ahcun kan dam ter kho zok zok lo. Nain lu fah kan neih hlanah kan i ralring awk theih ding tampi a um. Ralring te in um hi zawt hnu dam nak hmanh in a rak ttha deuh ti asi kha. kan lu a fah hlan ah kan i ralring khawh ahcun lu fah nih hin a kan tlak kho lai lo. Cucaah thaizing ah kan lu a fah sual ding mi cu ni hin hrimhrim ah ralring te in tei khawh i zuam cio hna usih.\nKan taksa ruang te in kan chiah a hau\nPakhat khat kan ttuan tikah kan hngawng kha kan cawl ter ve lengmang a hau. Computer hmai kan tthut ah maw, silo le phone hna tthut bu in kan tongh sual ahcun ding te in tthut bu in kan taksa kan chawl ter a hau. kan mit hrimhrim zong nih thil kan zoh mi kha neih tuk lo in kan zoh awk asi. Mah nihcun kan lu a fah ter caah kan i ralring thiam a biapi ngai.\nKhual kan tlawn tikah mah chantling ken i zuam peng usih\nMi tam deuh hna cu khual kan tlawn tikah mah chantling i ken lem lo in kan it tawn. Mah nihcun rem te in a kan ih ter kho tawn lo i lufah awl te in kan ngei tawn. Cucaah mah chantling te i ken cio ah lufah neih a har khun.\nCaan hman te in zei thil paoh tuah i zuam a herh\nKan exercise tuah ding mi asi maw, kan ih caan asi maw, zei thil paoh caan hman te in kan tuah lo ahcun lu a fah ter kho ve. Kan tuah ding mi rian kha caan hman te i suai in kan tuah kho lengmang ahcun lufah a um tuk kho lai lo.\nCim te in ih khawh a herh ngai\nKan ih tikah ih tuk cu si lo in cim te in ih khawh kan i zuam a herh ngai. Kan ih tlawm tuk i kan mitku a cim lo ahcun kan lu a fah ter chin lai. Cucaah kan mitku cim khawh nak ding ah nazi 8 chung ih kan i zuam a herh. Cu ti kan tuah khawh ahcun lufah a um lailo.\nNgandamnak caah ei le din biapi ah chiah a hau\nNgandamnak caah ei le din ttha ttha ei khawh ahcun kan lu a fak ding zong kha a ven khawh. Cucaah ei le din hi biapi ah chiah a hau kan rawl a ttam caan ah ei khawh ding ah zei dek i chiah peng a ttha. Cu pinah rawl ei lo in rawlttam in kan um awk asilo.\nTi tampi din kan i zuam a hau\nTi tampi kan din lo ahcun kan tha a um kho lo i tha ek bantuk in kan um kho. Mah nih cun lu hna a fah ter kho. Nain ti tampi kan din ahcun kan kan lufah ding kha a kham kho.\nKan lungretheinak tei khawh kan i zuam a hau\nKan lungretheinak a tam tuk ahcun kan lu a fah ter kho. Kan lu fah lo nak ding ahcun exercise tampi kan lak a hau, kan thaw kan chuah ter a hau fawn. Kanmah kha tha dam tein um khawh kan i zuam a herh ngai.\n← A fanu caah cun ngeihchia tuk asi ee!!\nMit hmai panh nih zeithil paoh a tei kho →


Nu Nih Kan Dl Le Cungah Kan Tuah Lo Dingmi 10 – Hakha Cherry\nMidang pa/ex le he tahchunh.\n(Pa nih an huat cemmi zei bantuk minung an si ko zongah midang he kan tahchunhmi hna khi an si)\nA hawikom hmai ah na thin hun buin hro hlah. Darling le mi hmai ah hro cu midang nih zohchuk hna seh ti bantuk he aa lo.\nA hawikomhmi hawikom cungah i thlak hlah. Na darling hawikom ṭha ngei seh ti na duh bantukin hawi he aa lo lo deuhmi hawikom zong a ngei kho men ko. Buainak an chuah lo cun a chia bikmi a hawikom dawt zong kha cawng tawn ve.\nA hawikom pa he ṭuk ṭak tuah an timh tikah thloh hlah. Nangmah ruangah midang nih an kom duh lo kho men. Puitling a si bantukin uk siloin siaherhtu kha a biapi.\nZu ding a si ti na hngalh ko buin na vatmi pa cu zu a din paohah na buai hnawh peng ahcun chungkhar nan buai peng ko lai. Aa phiat khawhnak ding ah lam a kawltu le a bawmtu na si tu a herh.\nA hawikom pa he an um tikah phone in call lengmang hlah. Mah lio caan ahkhin a hawile nih an rak nek khawh men. Sik a herhnak a um cun nanmah pahnih nan um ṭi tikah na lung um mi chim ve ko.\nZu ding lo paoh hi pasal ṭha ah ruat hna hlah. Zu a ding lomi midang pasal na upat lenmi nakin zu a dingmi na pasal na dawtmi kha a miak deuh. (Zu din ka dirpi tinak a si lo).\nA chungkhar chiatnak kha a hmai ah chim lengmang hlah. Na darling hmai ah a chungkhar chiatnak kha na chim peng a si ahcun dawtnak a um kho lai lo. A chungkhar cungah na lung a fah a si ahcun amah tu kha vuivai loin bia tu ruah law cu nih cun daihnak a chuahter deuh lai.\nNangmah he lawngte caan hmang seh ti duh hlah. A ngakchiat tein hawikom he a ṭhangmi a si bantukin a upat hnu zongah hawikom a herh philh piak hlah. Cucaah hawikom he caan hmannak pe tawn ve.\nNu lawng hi laksawng ngahtu ding kan si tiin ruat hlah. Na dl nih a herhmi zohpiak i zuam law a caan ah laksawng tete pe tawn ve. A duhmi tete cawkpiak tawn ve. Cu nih cun upat awktlak nu an si ter lai.\nNote: Nan dl le sining cu nanmah cio nih nan theih. Nain kan luan lo tu a biapi.Nunu -NS\nKan chan hi hlennak in maw a dih ko lai?


Malaysia ah phungninglo in luh aa timmi Kawlrammi 9 an tlaih hoi hna | THE CHIN EXPRESS\nMalaysia ah phungninglo in luh aa timmi Kawlrammi 9 an tlaih hoi hna\nMalaysia cozah nih nifatin a ram chungah phungninglo ramdangmi a tomtom in a tlaih hna lawng siloin Malaysia ram ah luh aa timmi zong nifatin ti awk in a tlaih hna.\nNizaan ahkhan Rantau Panjang peng Kedap khua ah Malaysia ramri hngak ralkap nih Kawlrammi 9 an tlaih hna.\n“October 10, zaanlei sml 4 hrawng ah Myanmar rammi pa 7 le nu 2 cu Golok tiva an tan i burbuk chung thuh an i timh lio ah ramri hngak ralkap nih an hmuh hna,” tiah BATALION 7 General Operations Force i officer Azhari Nusi nih a chim.\n“Thil sining kan hlat tikah Myanmar pawl cu puaisa bawmhnak in Damansara le Kuala Lumpur ah kal an duh. Malaysia cozah thei kho lo dingin puaisa nih Kota Bharu bus stop ah kuat in an duhnak hmun ah kalpi a timh hna.”\n“Anmah chung ah pakhat cu Malay holh a thiam tuk. Kum caan saupi Kuala Lumpur i rawldawr pakhat ah rian a ttuan balmi a si. Amah nih mithar pawl kha a hruai hna,” tiah Azhari Nusi nih a chim.\nTlaihmi Kawlrammi 9 cu Rantau Panjang Police Station ah an kalpi hna i zeitindah tang lam in an rat timi kha fiang deuh in an hal hna lai.\n“An dihlak in Lahwahkah Upadi 1959/63 Dal 5 (3) le 6 (3) in taza kan cuai hna. Mah Upadi ahcun a tambik RM10,000 dantat silole kum 5 tang thongthlak silole apahnih in dantat khawhnak a si,” tiah Azhari Nusi nih a chimchap.\nsa a khalmi\nNizaan tthiamtthiam ahkhan ramri hngak ralkap nih Pohon Tanjung khuate ah RM75,000 man sa a khalmi an tlaih.\nTruck mongtu pa nih pawngkam ah ramri hngak ralkap an um ti a hngalh le cangka in a dirter i a zaam tak. Thil sining an hlat lio a si.


Chanak Meaning in English, Chanak Baby Name Origin Gender Meaning Pronunciation Fresherslive\nChanak Meaning in English, Chanak Baby Name Origin Gender Meaning Pronunciation\nDoes Chanak Baby Name seem like an intriguing name for your baby? Learn Chanak Name Meaning in English, its origin and which gender Chanak Baby Name is most suitable for. Check through our list of names that are related to the name Chanak, names similar to Chanak and sibling names of Chanak. Also, read through a detailed numerology report for the name Chanak.\nRelated Chanak Baby Names\nChong, Cheng, Shaunak, Chang, Chunky, Ching, Chung, Cheong, Choong, Chinku, Chunk, Shounak\nSimilar Chanak Baby Names\nSimilar Chanak Names\nRelated Chanak Baby Names Pages


USA Palek Nih Minak Pa George Floyd Thahmi cu Miphung Thleidan a si tiah Duhlonak Langternak – Zion Tlang Media\nUSA Palek Nih Minak Pa George Floyd Thahmi cu Miphung Thleidan a si tiah Duhlonak Langternak\nJune 13, 2020 admin World News\nUSA palek nih minak pa George Floyd, an thahmi cu miphun thleidan a si tiah ngaihchiatnak le thinhunnak cu Australia ram hmun kipah kan hnu zarh ah mipi thong tampi nih an langhter cang nain thaizing ah langhter than an timh rih tiah theih a si. Thaizing ah do aunak langhternak ah a kalmi cu $ 1000 liamter asiloah tlaih a si cang lai tiah nawl an chuah. Australia ram Prime minister Scott Morrison le state premier kip nih a tu lio zawtnak a karh than sual lai ti an phang ruangah kal loding tiah nawlnak le thawngthanhnak cu an tuah nain an ngai duh lo. Kan hnu zarh Melbourne ah do aunak ah aa tel vemi chungin a tu lio zawtnak a ngeimi pa a tel ve caah minung tampi cu zawtnak a chawnh kho hna tiah theih a si. A poi ko. Credit: Pa Hen Thang.\nPrevious Post:Chin party MP thimnak cha cun tlawmpal tal a tuan kho ding NLD minung thim a duh deuhmi khuate an tampi ve lai\nNext Post:Mifim le Mifimlo Kan Taah Ning


Tunai te khan Donald Trump nih Election kong he pehtlaiin update a van tuah than cang. Update a van tuah mi cu thawngpang tha taktak khi asi. Trump caah ruahchannak ngan pi a van um than. Trump nih tuani update a van tuah mi cu hi ti hin a si, Machigan nih election result hna cu a dik tiah fehternak (certify) an tuah duh bak lo. Mah ti hin Trump nih a chim. A tanglei ah tling deuh in van rel.\nTrump nihcun mah ti hin a chim, “Wow! Machigan nih tuani te khan election result pawl cu a dik ko tiah fehternak(certify) tuah an duh bak lo. An raltthat nak hi zoh an dawh tuk hring hran. USA nih an uar tuk hna.” tiah Machigan nih Election Results a dik ko tiah fehter(certify) an duh lomi cu a uar tuk nak kong a langhter.\nNote : Machigan state nih election result pawl a dik ko tiah fehter (Certify) an duh lo ahcun Trump caah thawngpang tha taktak khi asi. Ruahchannak thar a um ti khawh a si.\n← Minung Tam Tuk an Thi Lai ti bak a si Cang (US Election Update)\nTu Zinglei Georgia Vote An Hmuhchuah Thar Mi Ah Biden Vote Nak In Trump Vote A Tam Deuh. →


Pu Trump Ruangah An Khua Ah Jesuh Banner An Tarmi Cu An Rawk Piak Dih Hna A Ruang — Salai Ephraim Thawngpang\nPu Trump Ruangah An Khua Ah Jesuh Banner An Tarmi Cu An Rawk Piak Dih Hna A Ruang\nKan theih bantuk in vawlei cung ram uk bawi vialte hna lak ah American president Trump le Vice president Mike Pence bantuk in Khrihfa a humhim tu an um loh.American ram chung vialte ah American policians pawl hna nih Trump cozah cu a lam kip in an doh cuahmah hna pin ah zumlotu politicians pawl hna nih a lam kip in American ram chung Khrihfa zong an doh cuahmah hna.\nJuly 7.2019 ah American ram chung khuapi a si mi Texas state chungah a um mi khuafa te Hawkins khua ah cun an khua chungah “Jesus Welcomes You to Hawkins”tiah banner an tar i, politicians pawl hna nih an rawh piak hna.hi a rawh piaktu hna hi American President Trump cozah a dohtu hna an si pin ah hi thil an tuahmi nih hin Khrihfa biatak tein doh an timh nak hmelchunh nak an si tiah an chim.\nHawkins khua ah hin minung 1300 tluk te lawng minung an um nak khua a si i,an dih lak ti awk in khrihfa an si. American politicians pawl hna nih Hawkins khuami hna cu nan khua chungah “Jesus Welcomes You to Hawkins” tiah banner nan tar mi cu nan rawh dih lai tiah an chimh hna tik ah an rawk duh lo ruangah court ah tazan an cuai t’han hna i court nih rawh piak dingin biachahnak a tuah piak hna caah zumlotu pawl hna nih an rawh piak hna hi a si tiah an chim.\nHi konghe pehtlai in cu tibantuk in “Jesus Welcomes You to Hawkins”ah an tar mi rawh pian dingin biachahnak a tuah piaktu hna Court bia ceih zung le taza a cuaitu hna politicians pawl hna cu American church’s legal counsel nih cun Hawkin khua ah an tar mi “Jesus Welcomes You to Hawkins” banner cu a rawktu hna nih a hmunte ah an tar/chiah t’hanlo a si ah cun an cungah lehrulhnak tuah ve dingin thawngthanh nak an tuah ve tiah an chim.\nTagged Pu Trump Ruangah An Khua Ah Jesuh Banner An Tarmi Cu An Rawk Piak Dih Hna A Ruang\nHalkha Khuathar Ah Mah Duh Paoh In Thlam Ngaw Tete In Inn Rak Sak Mi Vialte Cu Thlathum Chungah Phur Piak Dih An Si Lai →\n← Russia Le Syria Cozah Ralkap Nih Syaria Ram Idlib Khua Um Mi Civil Minung Tam Lakte An Thah Hna


Ahnu bik President Trump biatawi chim mi (special request)a awlcem ning in lehmi – Hakha Cherry\nAhnu bik President Trump biatawi chim mi (special request)a awlcem ning in lehmi\nKa hawikom American mipi hna, nihin ah nan sin ah chim ka duh mi aum. Karak chimcia bang kan hnu zarh Capital ii hnahnawh /buainak thil cang mi nih America ramchungmipi millons hna le ramkhel tu political a kaphnih hna zong thitha lotaktak in an thin a tuk hna i a diklomi thil cung ah ttihphan nak achuak.\nA piatte in, kan chimh hna. Thahrum chuah in faktuk in zaangen nak hna hi sual ka phot ko hna. Thahrumchuah in Faktuk in zaangen tei nak le mithil le vantlang thilri hrawhhral piak nak hna nih hi ram chung ah hmun an ngei lo.kan cawlcangh nakah hmun an ngei lo . “America ram lianngan terthan nak “ timihi Ram ruunveng tu le phungbia sermi ningte in azul zungzal tu le kan police/ ralkap vialte anu apa in a tanh zungzal tu le Kan ram chankhat hnu chankhat kan tuanbia ro biathli kengtu le kan man a cawisang tu asi. Uk khawhlomi bu misual pawl(mob) i thaahrum chuah cawlcangh nak hi, kan zumh ning le kan dirpi mi poh a dohtu an si.\nAtu kan hal duh mi hna cu hi kan agenda a zum minih cun kan ruahnak kan i rengh tuk mi vialte hi dawrter in zaangdam ter ding le kan thinhun nak alinsa tukmi hi daih ter hna usih.kan ram caah daihnak a karh tertu si i zuam hna usih..\nReport ka don ning ah cun tuhnu ni tlawmpal ah Washington DC khua le kan rampumpi hmun kakip ah mipi nih duhlonak langhter i lamzawh nak a dang umthan ding ti asi. Hrocer nak le buai nak umdawh asi tiah U.S secret service nih ralrinbia zong anka chimh.\nAmerica ram chung ah a hopoh hi nan aw theihter nak nawlnan ngei dih i cucu upat awk tlak te in le daite in theih ter nak tuah dingmi kha a si. Amah belte cu thahrum thawh zangen buai nak, phung ninglo in cawlcangh nak, mi thilri hrawhhral piaknak le thildangdang zong a um lai lo ti cu kachim kho lo. Aho poh phung ning te in , chimh ngai te in le police nawlngei tu hna nih tuah uh an ti ningte in zulh piak ding asi lai.\nAdang chimthan ka duh mi cu tu lio ah nan hmuh cio bang a umbal bal lo mi i thuat nak/phomh cu mivialte nih zalong te in biachim khawh nak nawl kan kan ngeih mi (freedom of speech) cung ah atlung. Khurkhuaruah nak arengh apit tuk lio le chimpit vansang tuk lio caan ah (bigtech) pawl nih an zuam cuahmah mi, ngiatthlai nak ,mi cancel nak, mi black-list( hnawlmi ) i chiah nak nan ramchung nan unau cung ah nan tuah mi cu nan palh bak i tihnung taktak mi zong nan si..\nNihinni ah America minung vialte kan kawh auh hna tulio thil kal mi tei tu siding in le American minung vialte pumkhat ah i funtom hna usih. Atha mi i funtom/pumkhat sinak in kan mahle kan chungkhar le cio caah le kan veng/sang cio le, kan rampi caah hmailei ah fong chinchin ding in i thim hna usih. Kaa lawm,Pathian nih thlawchcuah in pe seh,Pathian nih America thlawchuah nak pe ko seh.President Donald J. Trump.\nCredit-Van Suithazing Hlichaal\nMizeimaw nih Politics cawng lo in US politics kong aukhuan ve nan hmang ati an um ttheu.


Internet le phone line um lo sivangh – welcome!\nInternet le phone line um lo sivangh\nAtu hnu, smartphone hna a chuah hnu internet connection a tthat tuk hnu hin suimilam zeizat, ni zeizat dah internet bak lo in na um bal? Kan hnu zarh, cacawn nilini bak ahkhan nicheu chung hrawng kan inn internet line le phone line vial te a tlau dih. Ka sianginn ca hi sianginn online forum a simi fronter timi ah nifa tin group discussion a um i zingka 11AM hrawng luh ka timh ah ka lut kho lo. Ka hawi le facebook ah ka hal hna tikah mi tam deuh cu an lut kho ve lo. Ngakchiat lio saya/ma te zawt phun khi a si i a nuam ngai in kan thei, facebook a rawh ve hlan tiang.\nChun 2PM hrawng ah Patlung he Kiwi ah thil kan caw i phaisa kan pekah an bank terminal kha a zeitin dik a um an ti i, Asia lei bantuk khin, credit card in pek ah minthut a hau. Mah cu Kiwi lawng a rawk rua ti na lak ah, tlawmpal ah kan khua Thai dawr ah kan kal i an bank terminal cu min thut a hau hoi. Mah zong ah kan lung a fiang rih lo. Internet rawk a um tuk ti lo cu mu.\nInn kan phan i 3PM hrawng a si, ka nu a ttin tawn ah a ttin ti lo, kapa nih, na nu chawn a ka ti i ka phone ka check cu service a um lo ti bak a si. Patlung phone le kapa phone zong cu tthiam. Nikhua te a chia pah fawn i zeitin te dik ka um. Inn phone in seh tiah rian a ttuan ve lo.\nWifi a ttha tuk ti phun in a piah chapmi khi lung a fak khun\nAtu tlawmpal ah a ttha colh ding a lo ko nain suimilam pakhat hnu pakhat a liam i a ttha hlei lo. Warning pek cia lo a si tikah tuah kaa timhmi vialte nih internet connection a herh dih. A tlaumi bantuk in ka um. Kan chung in kan phone le kan internet lawng cu kan check lengmang cio ko. Sianginn ca article a cheu khat nai ah Kristiansand ah ka va printmi a um i tlawmpal ka rel lai ka ti ah dictionary loin ka rel kho lo. Ka pc ah apple dictionary a um nain ka hman lo nak a sau tuk i a chimmi khi ka lung a fiang kho lomi a lo. A nuam lo tak. Cauk a tharmi zong a ka ngei nain tlawmpal ka rel i ka lung a lut kho lo, internet lawngte ka hngak. Kan chungkhar in ti chung in chuahmi nga tete kan lo. Minung dang he zong kan i chawn kho lo. Tuchun sianginn discussion ah zei ruang ah dah kaa tel khawh lo timi thawngthanh zong khi a ngah lo. A har bak ko.\nMoblie phone a ttha ttha hna hman len ko zongah internet le phone line a um lo cun zei a va si lo ning hna khi ka tuak thlu. Phone khi pum siseh law internet/phone line cu thlarau a va si hnga.\nThis post is about the pain of being offline\nZaan khuadei a ra thai lo.\nRian tamtuk hi internet le telephone in pehtlaihnak cung ah tam tuk in aa hngat cang. Rian lawng hmanh si loin kan khuaruah caan le adangdang caan vialte zong hi internet ah hman le mi he i pehtlaihnak ah hman dih a si viar cang. Rawl ei pah zongah zatlan zoh, chun ni tlak facetime, viber, snapchat, facebook le youtube zoh, ca zong phone chung, ipad chuangah rel, screen le internet le kan lung hi aa hlat bal ti lo. Kei hoi hna cu rawl ka chuan pah zong ah zatlan hoi hna ka zoh, hla hna ka ngai pah, kaa kholh bu zong in hla ka ngaih caan a tam.\nInternet full-time in a ngahmi smartphone he kan it, ihlai, thawhka, voi khat tthangh zong ah phone i lak zau a si cang. Zumput kal pah, lam kal pah zong ah phone i tlaih a si i a caan caan ahcun exercise tuah pah zong in phone zoh a hmang mi um a si. Kan pawng a ummi he kan i hlat thluahmah i kan i hlatmi he kan i naih deuhdeuh. Zeitin dik si.\nKan idea ttha bik a chuahnak cu tikholh nak in a si. Mah hmanh cu ti nih kan phone a khen ah cun a rawh lai caah a si i ti a khaangmi phone ser hna sehlaw ti kholh pah zong in phone a hmang ti phun khin kan um rua tiah.\nPosted on February 25, 2016 September 14, 2017 by myborspPosted in Hmuhton (Open Diary)Tagged The pain of being offline\nPrevious Previous post: Holh rap (trap) ah kan i awk maw?\nNext Next post: February 29th Post: Pathian khuakhan


US Nih Zeitik Ah Dah A Rak Kan Dohpiak Lai? – Chin World News Evening\nUS Nih Zeitik Ah Dah A Rak Kan Dohpiak Lai?\nMarch 3, 2021 March 3, 2021 Salai Van Chin News\nTlang kan au mi hi kan au sawh sawh loh (Freelance CDM). CDM hi ralram kal he ai khat mi asi. Ttuan ciahmah mi rian kal taak asi hlei ah cunglei bawipawl nih hro le ceer le cupin ah tlaihkhih action laak ton ding i ruah chih buin ka va thi kho men, thong ka va thla kho men, an ka hrem khawh men ti in zalam an va zawh hi asi. Hriamnaam he arak bawh ko mi hna kha kut ro in va doh bantuk asi. Mah tluk ral ttha i revolution tuah hi a um bal lo mi asi.\nRamdang zong nih an rak tuah bal na in hriamnam he rak dir onh an tong bal lo. CDM atuah mi hi kan upat hna, kan thangthat hna i miphun le ram ca i ai pe taktak mi nan si. Revolution tuah hi a fawi lo. Zaraan nih tuah khawh mi asi lem lo. Ralkaap a tla mi lak ah ralram a kal ngam taktak lo mi an um tawn bantuk in tutan CDM zong a lung in aduh ngai ve ko na in a minung sinak a phunphun ruang ah a ti kho ve rih lo mi an um.\nHi hna hi faak tuk in soisel ding hneek ding an si lo. A caan a phaan te lai. Lung zong dong viar le thin hung viar in i tuah ding asi lo. Lung lomh awk ngai ngai asi mi cu atu ah Min Aung Hlaing nih Palik pawl hi an duh poh in meithal an hmang action kan laak hna lai ati cang i cu ruang ah Police pawl tampi nih CDM an tuah cang lai ti a fiang. Kan mah Lai lei zong ah an tuah cuahmah cang i ramtang an phan pah len cang ti zong kan theih. Police pawl hi tuan te in an lung a fim ding asi. Ralkaap nih puanchia bantuk in anhman hna i ralsa an tarh hna hi i fahsak tuk ding asi. Atu cu an i fiang pah cang.\nRamleng um mi pawl nih FREELANCE CDM tuah hram kan thok cuahmah ve. Hlan lio Bamah ttatmadaw a rak thok tu Yebaw tungcaih timi hi ralkap sawmthum in an rak thok. Hrangnawl Tapung zong cu hibantuk ram buai nak in a rak i thok. CNF zong cu tthiam tthiam. Atu ah hin CNF ah kan luut lai ti usih law mipi nih kan bomh hna lo tuk ruang ah an ei ding kawlhawl nak ah an buai khim i cucu mipi saan tlaih lo tuk ruang bik ah asi. Midang kan rak ra lai ti zong ah tlun inn a rak onh kho ding hmanh an si lai ka zuum lo.\nAtu bantuk miphun pi lungfah lio ah hin Revolution pakhat a chuak tawn mi asi. Atu cu ram ttha ttha ah minung mah vialte dollar in a cawlcang mi kan um cang. Kan hri le kan ruang zoh tik ah Revolution process hlei a van zawh mi lawng te kan si. Chimh leen a hau mi kan si lo. Chimh a hau mi cu ai hngilh ter mi tthangh an i har ter bantuk sawhsawh khi an si. Cu cu a fiang tuk mi asi ko.\nCu caah ramleng nih FREELANCE CDM kan tuah ve nak ding cu hi kan ralkaap hna miphun a veengtu hna rak dirkamh ve hi asi i cucu Dollar 4000 family pakhat nih cun i ruah chih cio hna usih ti hi asi. Ram chung um mi vial nan rian kal taak uh ti i fial ttung i mah vial thlakhat lahkhah hmanh kan sian lo ah cun Min Aung Hlain ttapeh bantuk men kan si ko lai. Ai harh tuk minih mah le ti khawh tawk te in Ramleng CDM ah hin rak i tel cio ding hi faak pi in kan ruah cio aherh tuk mi asi.\nUS nih zeitik ah dah arak kan doh piak lai? UN nih zeitik ah dah akan doh piak lai ti lawng ai bochan mi kan tam pi. Ningzak asi. Kan ram chung revolution cu ram ngeitu nih tuah ding asi ko. Mi dang fial phung asi lo. US mi nih US caah nunnak an peek awk asi ko. US mi nih Kawlram Lairam caah an nunnak hong pe hna seh law kan nih cu rak um huar usih ti bantuk ruahnak cu ruahnak chiakha asi. US le UN nih mi ramdang ral an doh pi tik hna ah cuka ram chung ah vai ttawm ding mi ralkapbu an um tawn.\nCu bantuk tluk tal asi mi ramchung ah miphun ralkaap i ngeih ve ttung lo in US le UN nih hong kan bawm hna seh ti cu seihkuzin sawhsawh asi. Cu bantuk khua a ruat taktak mi nih cun kan ram chung miphun ralkaap caah meithal pakhat man tluk tal asi mi kan mah pumpak kan i tel ve can ai ah kan i thawh ve ding asi. Zei caah ti ah atu ah hin kan mah pumpak nak in a hriammaan le a chawva hi an herh deuh i cucu ram leng chuakpawl nih kan peek khawh ve mi hna asi.\nCu caah Ramchung ah CDM tuah in nifatin ralram ah an kal peng bantuk in Ramleng um mi pawl zong nih kan mah pumpak CDM tuah can ai ah kan thlakhawt lahkhah tluk tal asi mi hi cu rak i thaap ve hrim hrim hna usih law cuti i kan ttan rual ah cun hi Revolution hi kan hrilh hrim hrim ko lai ti hi… Credit: Salai Bawi Uk Thang\nMin Aung Hlaing Caah Thinphang Si Cang! Southeast Asian Hruaitu Nih A Kong Ceih An Timh Cang\nSayaci Tluang Za Thang Biachim Le Ruahnak Cu Ngaihchia Taktak Si


Chokhlei: Chins National Day (CND)\nCND (Laimi Miphun Ni) umtuning kong hi kan hnulei kum 2-3 lio in rak țial a si cang na in reel ballo, lung fianglo le pomlo kan tam ngai rih caah zapi sin ah a thar in ka hun țial țhaan.\n1960’s chung ahhin laam le kui zoh cu kan rak huam ngai na in ngakchia deuh kan si caah a si hnga ma, CND sungsa ngai in an rak lawmh ka hngal lo, February 20 hi umni nicheu arak si bel ka hngalh. 1970’s chung sianghleirun kan kai lio ahhin hall pi ah 1947 kum Falam khua mipi pumhtonnak in CND chuahkehnak kong chim le Chins miphun laam phunphun hmuhsaknak, chanthar hla sak le din le ei in rak lawmh a si tawn.\n1980’s Halkha i ka kiar tik ah CND cu rak tuah a si na in a sungsa lo, CND kong biachim, miphun laam, hlasak le zapi laam tibantuk in rak hman a si. Cu tiang ah cun January thla ni 4 le February ni 12 hi sungsa khun in rak tuah a si bik. A hnu deuh in January ni 4 lawmh cu a hung duai i February ni 20 CND lawmh cu a hung sungsa deuh chin lengmang, i 1985 kum hrawng in Laipaih tehna he sungsa chinchin in hun tuah a si. Atu ah cun paih, lentecelh phunphun, laam le hlasak lawng silo in ngaknu muidawh zuamnak, thilthuam dawh zuamnak le laam le kui, nih le kheh, din le ei in CND cu lawmh a si. An rak thawkka in atu tiang kum fatin Pu Vum Tu Maung ho in Mirang rak dohnak le Laimi ramuktubawi țhatlonak chanbia lawngte chim a si rih. Fung lu le ngalhriang lu a lawmmi ko khi kan lo tawn. Si-ahcun, CND umtuning taktak cu vun zoh tuah uhsih.\nGen. Aung San nih 1946 kum tiang Kawlmi ram (proper Burma) lawng in zalonnak laak ding in a rak i’ zuam. 1946 kum, London a va kal ah ’nanmah Kawlmi ca lawng cun a si kho lo’ tiah an rak ti. Mah cu ‘Kawlmi a si lomi cu a sawm kho hna lailo’ timi ruahchannak in rak ti hna sehlaw a dawh. Cu bia nihcun Aung San cu a lung a fimter caah Kawlram zalonnak hmuh ding ah tlangcungmi tel lo in a si kho lo timi ruahnak a hun hngalh cang. Cu caah, 1947 kum Pinlung țhuttonnak kha a ruaihmi a si.\nMirang nih Kawlram an laak lio ahhin Rakhain, Kaya, Karen, Mon ram, vialte cu Kawl uknak tang ah an rak um cang caah kha lio Pinlung khua țhuttonnak ahkhan Aung San (Kawl) nih a aiawh hna. Chins/Laimi palai an phanh hlaan chung Shan le Kachin nih Gen. Aung San kha an hnatlakpi duh lo. Chins palai an phanh hnu nihnih chung zong an hna a tla rih. Cu hnucun Gen. Aung San nih Chins palai a rak zul vemi Pu Vum Kho Hau kha zik a nawh i amah lei ah țang ding in a rak thleem khawh. Pu Vum Kho Hau nih Chins, Kachins le Shans palai sin ah “Gen. Aung San nih a nemnak in a’n sawm lio hna ahhin ‘ee’ ti ko uh, nan duh lo ahcun a’n thah dih hna lai, ‘an nung in khua ka phanhter hna lai lo’ tiah a ti” tiah a chimh hna. Cu hnucun, an nunnak an ‘i veen khawh ding a silo caah hna an tlakpi cu a hau cang. Cubu hmenhah cun Chins palai Pu Kio Mang nih “Kanmah kan ram cio kanmah te in a’ uk ding kan si ahcun Kawl he hmunkhat ah zalonnak laak ding cu ka hna a tla ko” tiah a ti khah. Mah a bia ah cun “Kawlmi kut tang ah kan um lai” timi bia sullam pakhat hmenh a’ tel lo. Khat lei ah, Gen. Aung San zong nih Chin, Kachin le Shan cu Mirang luh hlaan ah anmah te in a’ ukmi ram an si caah le Kawl kut tang luh an duh lo kha a hngalh caah an duhnak cu a rak zulh ve hna. Mahkha Pinlung hnatlaknak kha tlangcungmi caah tlakchiatnak nganpi pakhat arak si. Shan hlaphanthiam Sai Khamleih nih a phan i Sai Ţhisaing (tleicia) nih a rak sakmi Bi number OK- 0122 L timi hla nih khan a langhter, LOOK 12, 2 tinak a si. Sihmenhsehlaw; Chin, Kachin, Shan palai (ramukbawi) pawl kha an palh tiah ti khawh a si tuk lo, hnatlaknak an rak tuah kha an nunnak caah an rak țih ruang ah a si bik.\nFalam khua mipi pumhtonnak:\nFebruary 20, 1947 kum Falam khua mipi pumhtonnak cu Zalonnak hmuh hnu in zeitindah kan i’ uk lai, Union of Burma he zeitindah kan ‘i pehtlaih lai, timi khua khan ding ah a si tiah an ti, na in U Nu party le Pu Vum Tu Maung te thlithup khuakhan lairelnak in rak tuahmi a si.\nLairam peng kip in palai an kal i Falam khua ah minung thongnga (5000) nih Ramukbawi uknak phung (Chin Regulation Acts) cu hlonh in Kawlram Zaukphung cu zapi lungrual te in an pom, i 1948 kum ah U Nu chan Kawlram kungpi (cozah) nih February 20 cu CND ah a pompiak hna tiah Laimi chanbia chung ah a um. Na’n, cu chanbia cu kherhlai tik ah Laimi hlennak ca ah rak țawnchommi lawngte a rak si ziar.\nCu Falam pumhtonnak i arak kal vemi hna Vuangtu ramukbawi le midang cio chim ningah: Pengkip in arak kalmi palai cu zakhat fai (100+) hrawng lawng an rak si, i midang cu Falam khuapi le a pawngkam khuate khuariat (8) in hramhram’n rak auhmi hna an rak si. An zapi ah thong thum-li (3000-4000) hrawng lawng an rak si. Falam vuanthok nih “Nan zapi in ramukbawi duhlo lei in kut nan lai, a thliar lomi cu sualpek a si lai” tiah a ti hna i kut thliarning zong a rak cawnpiak hna. Mipi pumhtonnak i’ duh le duhlo thimfung laknak ah kut-thliar si seh tiah an rak ti. An duhnak cu mipi nih vuanthok țih in ramukbawi duhlo lei in kut thliar dih hna seh ti khi a si. Cuca’hcun, kha 1947 kum, Falam pumhtonnak kha Pu Vum Tu Maung le a minung pawl nih an nawlngeihnak hmang in Laimi ramukbawi uknak rak hlonh in Kawlram bupi uknak chung ah rak luhpinak ni a si. Phundang in chim ahcun, Lairam uknak phung (Chin Regulation Acts) kha rak hlonh in Union of Burma chung ah rak luh khi a si.\nKawlram (proper Burma) chanbia kan zoh ahcun, 1885 kum, Mirang nih Ti Baw siangpahrang pennak cu meithal zunkhat puah lo in a rak laak. Mah lio can i’ Ti Baw siangpahrang a țhutden cung in zelțuang ah tlalak in a samtom in a hnuktu kha Kawlram chung mi a si. Kawl nih Mirang cung ah an lung a faak tuk na’n mah lio chan Mirang tactics kha an duh tuk, an ‘i cawn ve. Cu Mirang tactics cu, an raal kha pakhat le pakhat lung rual kholo in tuah, an tha derter, anmah chung minung lila kha hlen in anmah Mirang sin ah țanter, i fawi te in an ram kha laak le pen khi a si. Mah 1885 kum, Mirang nih Kawlram fawi tuk in arak laknak kong cu atu tiang hi Kawl Ram Uktu (KRU) nih biapi tuk ah an chiah rih. Kawlram chung Histry le Political Science tangsang cawnnak ahhin “1885 kum, Mirang nih meithal zunkhat hmenh puah lo in Kawlram a rak laak khawh kha Mirang țhawn ruang ah a si lo, kha lio siangpahrang uknakphung a țhat lo ruang ah a si, timi hi nang zeitindah na ruah?” timi hi kum fatin kumdih thiamdelnak (exam.) ah hal lengmangmi a si.\nCuca’hcun, 1947 kum February ni (19-21) Falam khua Laimi pumhtonnak (Falam Conference) i’ a muru cu Pu Vum Tu Maung kha hman in Lairam vialte kha meithal zunkhat puah lo in anmah Kawl uknak chung ah rak luhter dih kha a si. Mahcu, 1885 kum lio Mirang nih Kawlram arak lakning tactics bak kha a si ve.\nFinland khi kum 600 chung Sweden ramțhen arak si. Nepolian chan ah Franch nih England(GB) a rak tuk lengmang. GB cu Viking tefa an si ve caah Sweden siangpahrang nih GB cu arak bomh i Nepolion (Franch) cu an rak tuk. Culio caan ah cun Nepolion, Austria (an rak țhawn lio) le Russia cu țangrual an rak si. Cucaah, an rak i’ bawm i Finland (Sweden) cu acung lei an ‘i pehnak zawn khin chuknam in an rak nam i a tanglei cu rili a si caah an rak chanh kho tilo, i cuticun 1809 kum ah Finland timi Sweden ramțhen cu an rak chuh. 1917 kum, Russia ramchung buai lio ah khan an țang țhaan i 90% vial an rak laak khawh țhaan. 1947 kum ah a tangmi an ram 10% chuh țhaan ding in an rak doh țhaan na in Russia minung le țanhtu an rak tam cang i an ti kho ti lo. Mah cu political error pakhat a si an ti caah 1809 hnu cun siangpahrang pakhat lawng nih raal tuknak kong ah bia khiah tilo ding tiah phung an rak ser. Nikum, 2009 kum ahkhan Sweden khuapi Stochlom khua ah Finland le Sweden in kungpi MPs le mifim cathiam vialte komh in an ‘i țhennak kum 200 tlinnak ni an tuah i cu-ah cun Finland ram mino aiawktu (ngaknu) nih “Finland hi kumkhat hnu kumkhat Sweden he kan ‘i hlaat chin lengmang, kannih mino nihcun ho-ram ho-ram ti lo in ram pakhat in um țhaan uhsih law ti kan duh” tiah a chim i upa pawl cu an lau ngai.\nMah kong he pehtlai in 2009 kum donghlai te ah Stockholm khua ah Histry le Political Science in professors le politicians pawl biaruahnak an ngei, i an chimmi cu “Zalonnak taktak hmuh hlaan ah constitution thlen cu țihnung tuk a si, political error ngan tuk a si” tiah an ti.\nTleicia kan pa pakhat nih a chim ning ah: Gen. Aung San nih Pu VTM cu “Kawlram zalonnak kan hmuhle cangka in Pakhokku ramkulh in nitlaklei vialte khi Chin ram ah kan chiah lai” tiah arak ti, i Pu VTM nih arak duh lo tiah a ti. Thil umtuning cu, kha lio ahkhan Chinram cu chaklei le thlanglei ti in țhen a rak si, i thlanglei cu Mindat le Kampalet ri in Asho vialte le Rakhain tlangthluan i a ummi Mru (Mio) vialte he khin Pakhokku ramkulh chung ah chiah an rak si. Gen. Aung San nih cuti i a ti cu atu Sagaing ramkulh chung um Yaw (Cho le Rongtu), Kuki le athlanglei i Asho le Mru vialte zong khi Chin an si ti hi a rak hngalh caah a si. Mahcu lio thil umtuning ruah ahcun Pu VTM kha ram le miphun i’ humhalhnak lei ah chambaunak arak ngei ti cu a fiang ko.\nCuca’hcun, kha 1947 kum, Falam Conference kha Laimi caah Double Political Error a rak si. Pakhatnak ah, Union of Burma chung i rak luh kha zalonnak taktak ah an rak ruah. Pahnihnak ah, Zalonnak taktak rak hmuh hlaan ah Chin Regulation Acts an rak hlonhmi kha a si.\nCND lawmh ningcang:\nCND umtuning taktak hi Laimi hruaitu pawl nih rak hngal hna sehlaw rak lawmh lo ding bak a si hnga. Na’n, annih cu chim lo tuchan kan mifim le hruaitu pawl hmenh nih an hngal rih lo, chimh zong ah an pom duh lo i thilhar ngai a si.\nHlaan ahhin misual, mihlenhmang pa a rak um an ti. Culio caan cu mipi an lungre a theih lio caan a si. Voikhat cu, a hawipa sin ah “Ka dua, biahtli te ka’n chimh lai, tuzan hi raal nih kan khua an chim lai, midang bel chim ti hna hlah, keimah țhatlo ah an ruah hoi lai” tiah a ti, i a hawipa nih cun a thli te in a nupi chim ve kaw cuticun an khuapi in an zaam i mihlenhmang pa zong cu a si taktak rua tiah a zaam ve an ti bang; CND cu Kawl nih meithal zun khat puah lo in Chinram an laak ni a si ko i cucu Ne Win chan in Laimi an lung a’ rual suallai ti an phaan ruang le Burma chung ah national pahnih um phung an duh lo ruang ah an rak phih. Na’n, atu ah cun KRU khammi poh serhleih in zeipoh te tuahhau phun in kan um cang caah, CND tuah nih akan leem tuk cang caah le Chins vialte i’ tonni a si caah a huammi nih nan tuah ve ko lai.\nNan tuah tik bel ah; CND umtuning taktak hngalbu in tuah ding, paih le muidawh zuam le thilthuam dawh zuam etc. tuah lo in eithaw eiținak, i’ hawikomhnak, nunphung le laam hmuhsaknak, kan miphun tuanbia chimnak, ramkelnak kong chimnak, ramhla țhațha saknak, duhlo aunak, etc. lawngte in can hman ah a țha bik hnga.\n2009 kum, Germany ah Pu Kip (Salai Kip Kho Lian) hruainak in Salai Tin Maung Oo kong chimnak le duhlo aunak le S.Korea in Zomi u-nau pawl nih Kawl palairun (B-Embassy) ah duhlo an va au tehna kha ațha ngai tiah ka ruah. Atu lio Laimi vialte nih kan ram zalonnak kong hi an ruat tilo, politics hi an duh tilo bantuk an si dih cang. Mahhi a ruang bik cu Laimi ramkhel pawl nih an kan hruaining a felfai lo ruang ah a si bik rua. CND nan lawmh tik ah kan ram le miphun i’ hruainak ah zeidah biapi an si timi hi ruat uh law a țha hnga.\nCND kong le Laimi chanbia hi biatak deuh in ruat uhsih law a țha lai. Aruat i a lung a pem cangmi zeimawzat nan um cang caah ka’ lawm. Midang zong nih hngalh le pom i’ zuam ve uh law kan ram zalonnak ding hi țha deuh in tuaktan cang uh. Atu lio can hi zalonnak kan laak khawh ding ah canrem bik a si, i lamțeka (crossroad) ah kan um lio zong a si fawn. Atu kan ram diarhmun in zaukphung chung ah dai te in kan lut kho lai tiah i’ zumh tuk hlah uh. Atu bantuk caan lio hmenh i kan lung a’ rual khawh lo, lungrualnak nan tuah khawh lo ahcun hihnu kum 50-100 chung ah atu bantuk caan țha hi kan hmu ti lai lo. Kawlram timi cu 1885 kum tiang ah khan Kawlram laifang te lawng a si khah. Cuca’hcun, mizei Kawl hmenh nih kan kut chung ah ”Heh, zalonak” tiah an kan pe lai lo ti hi kan ruah ding a si.\nTutan CND a lawm pawl nih atang i’ hla sullam hi biatak in rak ruat uhlaw nan lung a leeng ve țheu lai tiah ka ruah. Europe hlasa Joey Tempest (vawleicung hlaphan minthang) nih a phan a sakmi a si. Europe (Slam metal) hi Europe music contest ah pakhatnak an rak hmuh hnu in The final count down, Carrie, Rock the night, etc hla in raulo te in world-top an rak si. US tour an kallai te ah an quitarist nih a chuahtak hna i an rak i țhen. Kum 10 fai hnu ah an ‘i fon țhaan i an fans pawl cu an ‘i lawm ngai. Atu hi an hlathar New love in town cu a popular ngai. Atang hla cu “For my country” ti a si. “from to of the role I can.. I’ll fight for you, I’ll fight for you, with every bit of strength I hold..I’ll never let you down, I’ll never let you down,.. ti hrawng a si. Ca reltu zapi, dam te in.\nZ. Van Hmung\nRev. T.Peter S.Gum Aung Interview